Έρευνες για πετρέλαιο στο Ζαγόρι και άλλα περιβαλλοντικά\nΈρευνες για πετρέλαιο στο Ζαγόρι και άλλα περιβαλλοντικά\nΑποστολέας Θέμα: Έρευνες για πετρέλαιο στο Ζαγόρι και άλλα περιβαλλοντικά (Αναγνώστηκε 9167 φορές)\nΟρφέας Αιγάλεω-ΠΑΣ ΓΙΑΝΝΙΝΑ 1972\nΑπ: Έρευνες για πετρέλαιο στο Ζαγόρι και άλλα περιβαλλοντικά\n« Απάντηση #75 στις: Παρ 13 Ιούλ 2018 19:28 »\nΘεωρώ ότι οι υπέρμαχοι της εξόρυξης πετρελαίου, κάτι τέτοια βίντεο βλέπουν και αντιμετωπίζουν θετικά το όλο ζήτημα.\nΔεν ξέρω προσωπικά, σε τι να πιστέψω, αλλά η προσωπική μου εκτίμηση είναι ότι θα βλαφτεί η περιοχή (αισθητικά & περιβαλλοντικά).\nΠρέπει να είναι σε πολύ ψηλό επίπεδο οι κανόνες ασφαλείας, για να αποφευχθούν προβλήματα. Από την άλλη αυτό θα γίνει πόλος έλξης εργασίας και οικονομικής ενδυνάμωσης της περιοχής.\nΖαγοροχώρια και πύργοι άντλησης πετρελαίου δεν συνάδουν, αλλά...πελώριο αλλά!\nΠιάσε το αυγό και κούρεφτο!\nBlue to the hair...\n« Απάντηση #76 στις: Σαβ 14 Ιούλ 2018 09:53 »\nΝομίζω ότι οι περισσότεροι ειναι στο "κάτσε να τα βρουν πρώτα".\nΤο πρόβλημα ειναι ότι η παραχώρηση αναφέρεται σε ερευνά και εξόρυξη.\nΑίσθηση μου ειναι ότι ειναι μη εξορυξιμα αν δεν φτάσει η τιμή πάνω από ένα ποσό 100-110 δολάρια το βαρέλι.\nΕπίσης αίσθηση μου ειναι ότι σιγά σιγά πάμε σε μη ορυκτά καύσιμα (ηλεκτρικά ή υβριδικά αυτοκίνητα) για να φτάσουμε κάποια στιγμή στο υδρογόνο σαν καύσιμο.\nΑνησυχία μου ειναι ότι διαχρονικά το Ελληνικό κράτος ειναι μπουρδέλο και δεν κατάφερε ποτέ να επιβάλει όρους και προϋποθέσεις σε μεγάλους.\n« Απάντηση #77 στις: Σαβ 14 Ιούλ 2018 12:10 »\nΣυμφωνώ σε όλα με τον Mpakouliero.. Έχουμε μια χώρα όπου αιολική και ηλιακή ενέργεια είναι άφθονη αλλά εμείς ακόμα έχουμε ενέργεια από λιγνιτες....\n« Απάντηση #78 στις: Σαβ 14 Ιούλ 2018 12:13 »\nΠαράθεση από: Mpakoulieros στις Παρ 13 Ιούλ 2018 18:56\nRasta διάβασα την πρώτη παράγραφο και πέθανα στα γέλια, ΟΧΙ σε όλα, ανανεώσιμες πηγές ενέργειας, πετρέλαιο, φυσικό αέριο, βιομάζα,ηλιακά πάνελ, λιγνίτη κ.ο.κ...\nΚλείστε τον διακόπτη επιτέλους. Αφού θέλετε μηδέν παραγωγή να έχετε και μηδέν κατανάλωση. Δεν γίνονται και τα δύο πως να το κάνουμε.\nΑμ το άλλο; Δουλεμπορικά γραφεία; Γελάμε...\nΕπειδή γνωρίζω ότι θα μαζέψω (ξανά) πολλά βέλη από διάφορους (είτε από άγνοια είτε από κομματική συνείδηση είτε από εκείνους που συνειδητά ή/και ασυνείδητα σαμποτάρουν τη βιομηχανική ανάπτυξη στη χώρα και μάλλον οποιαδήποτε επένδυση και έτσι νομίζουν ότι είναι αριστεροί μέσα στο μικροαστικό αντεπαναστατισμό τους), θα πω ότι είμαι υπέρ οποιασδήποτε βιομηχανικής επένδυσης μεγάλης ή μικρής κλίμακας που σέβεται τους νόμους του ελληνικού κράτους και τους περιβαλλοντικούς όρους της Ε.Ε..\nρε φίλε αυτο το "όχι σε όλα" που στο δαίμονα το είδες κ γω δε το πήρα χαμπάρι?...επειδή με μένα μιλάς ,θα πρεπε να ξέρεις οτι δε θα διαφωνήσω με αυτό που λες σχετικά με τη βιομηχανική ανάπτυξη,κ επένδυση,όμως.....\n.....Το ζήτημα επομένως του σχεδιασμού και της πολιτικής Ενέργειας στην περιοχή και τη χώρα δεν είναι τεχνοκρατικό ζήτημα, είναι πολιτικό. Το ποιες, πώς, πότε και προς όφελος ποιανού θα αξιοποιηθούν οι ενεργειακές πηγές της περιοχής εξαρτάται από το σε ποιον ανήκουν αυτές, δηλαδή το ιδιοκτησιακό καθεστώς. Αυτό καθορίζει σε τελική ανάλυση όλες τις επιλογές και τα κριτήρια από την παραγωγή ως τη διάθεση και την κατανάλωση όλων των μορφών Ενέργειας\n.....κ για να μη το κουράζουμε κ πολύ,να επιμείνω στην απαχπάν παράγραφο,στο θέμα του σχεδιασμού,με βάση τόσο τις ανάγκες του λαού,όσο κ αυτές της οικολογικής ισορροπίας που έχουν άμεσο αντίχτυπο στην ανθρώπινη ζωή κ ποιότητά της..... Τα επενδυτικά αυτά σχέδια των διαφόρων επιχειρηματικών ομίλων του κλάδου της Ενέργειας, επειδή κίνητρο έχουν την αύξηση των κερδών τους και όχι την κάλυψη των λαϊκών αναγκών, έχουν ως αποτέλεσμα την αύξηση στα τιμολόγια του ηλεκτρικού ρεύματος κατά 48% και στα πράσινα τέλη κατά 147%, οδηγούν στην ενεργειακή φτώχεια την εργατική – λαϊκή οικογένεια. Ταυτόχρονα, καταστρέφουν το περιβάλλον, δημιουργούν προβλήματα στις δραστηριότητες μικρών κτηνοτρόφων και μελισσοκόμων της περιοχής, αλλά και σε άλλους κλάδους της τοπικής οικονομίας, δεν παίρνουν κανένα μέτρο προστασίας και αποκατάστασης του περιβάλλοντος, αποτροπής των κινδύνων από πλημμύρες, πυρκαγιές, κλπ.\nέτσι απλά,κ χωρίς να σου τη "πέφτω" ......\n« Απάντηση #79 στις: Κυρ 15 Ιούλ 2018 02:40 »\nΔεν στην πέφτω απλά ένα σχόλιο έκανα.\nΕξάλλου εδώ μόνο\nΟ Π.Α.Σ. ανήκει στα μεγάλα ποδοσφαιρικά αφηγήματα!\n« Απάντηση #80 στις: Παρ 26 Οκτ 2018 23:30 »\nΠριν από 1,5 χρόνο, ο καθηγητής Σεισμολογίας και διευθυντής του Γεωδυναμικού Ινστιτούτου, κατέθεσε μια άποψη που προκάλεσε πολλές συζητήσεις σχετικά με τους σεισμούς. Ηταν η εποχή όπου είχε ανακοινωθεί η έναρξη γεωτρήσεων στο Κατάκολο και ο κ. Τσελέντης είχε πει πως υπάρχει κίνδυνος ενεργοποίησης ρηγμάτων αλλά και καταστροφής του περιβάλλοντος.\nΤόνισε ότι δεν αποκλείει φαινόμενο blowout, όπως έγινε στον κόλπο του Μεξικού, ενώ αναφέρει πως στην Πολιτεία της Οκλαχόμα στις ΗΠΑ στην οποία δεν γίνονται ποτέ σεισμοί, άρχισε η γη να τρέμει με 5,7 Ρίχτερ.\nΟ Άκης Τσελέντης ξεκαθάρισε από την αρχή πως δεν είναι αντίθετος με την εκμετάλλευση του φυσικού πλούτου της Ελλάδος. Όμως ζητά αυτή η εκμετάλλευση να γίνει σωστά, και όχι όπως πάνε. «Ας μην ξεχνάμε ότι αυτή η περιοχή της Δυτικής Ελλάδος είναι η πιο σεισμική περιοχή της Ευρώπης και μία από τις πιο σεισμικά ενεργές περιοχές του κόσμου. Να μην ξεχάσουμε επίσης πως το βασικό μας προϊόν είναι το τουριστικό προϊόν»\nΟ καθηγητής σεισμολογίας είναι κατηγορηματικός ως προς την πρόκληση σεισμών από τις γεωτρήσεις.\nΑπαντώντας τότε σε σχετική ερώτηση της εφημερίδας «Κόσμος της Πάτρας» τόνισε: «Η άντληση του πετρελαίου προκαλεί δευτερογενή γέννηση σεισμών, προκαλεί ενεργοποίηση ρηγμάτων. Αυτό είναι δεδομένο. Έχω χίλια παραδείγματα. Κλασικό παράδειγμα το παράδειγμα της Οκλαχόμα. Μία περιοχή εντελώς ασεισμική, στην οποία η άντληση προκάλεσε σεισμό κοντά στα 5,7 Ρίχτερ. Και με τεράστια σεισμική αλληλουχία. Εκεί δεν γίνονταν καθόλου σεισμό. Και δεν λέω να προκαλέσει σεισμό στο Ιόνιο και να καταστραφούν τα νησιά μας γιατί τα νησιά είναι θωρακισμένα. Το πρόβλημα είναι ότι αυτός ο σεισμός μπορεί να κόψει την γεώτρηση… σαν καρότο! Και επειδή μιλάμε για κοιτάσματα υψηλών πιέσεων τότε θα έχουμε το φαινόμενο blowout. Δεν μπορεί να δουλέψει και το πετρέλαιο βγαίνει πάνω. Και καταλαβαίνετε αυτό, τι σημαίνει! Ενδεχόμενο να υπάρξει ρύπανση… όπως στο Μεξικό! «Το φαινόμενο blowout συνέβη στον Κόλπο του Μέξικο» συνεχίζει ο καθηγητής.\n«Εκεί είχαμε 4 εκατομμύρια βαρέλια αργό πετρέλαιο που βγήκαν στις ακτές και καταστράφηκαν ολόκληρες κοινωνίες. Τι πρέπει να γίνει λοιπόν. Το οποίο δεν υπάρχει στην πραγματικά γελοία περιβαλλοντική μελέτη που κατατέθηκε. Πρώτο που πρέπει να γίνει είναι μία λεπτομερής μικροζωνική μελέτη του βυθού. Πρέπει με τεχνικές να δούμε που είναι τα σεισμογόνα ρήγματα, και δεύτερον εφόσον τοποθετηθεί η γεώτρηση και αρχίσει η πρώτη φάση της άντλησης να υπάρχουν δίκτυα τοπικά, υπάρχουν σήμερα τέτοιες τεχνικές με συστοιχία σεισμικών ραντάρ, με τα οποία εντοπίζουμε πολύ μικρούς σεισμούς.\nΓια παράδειγμα βλέπω σήμερα σεισμούς στην Κεφαλλονιά, της τάξης του 0,2 Ρίχτερ στα 200 χιλιόμετρα. Επομένως πρέπει κατά τη διάρκεια της άντλησης να παρακολουθούμε, μήπως έχουμε ενεργοποίηση κάποιου κοντινού ρήγματος και μήπως έχουμε μετατόπιση επικέντρου προς την περιοχή της γεώτρησης. Και αυτό το γελοίο επιχείρημα που ακούω από τους ανθρώπους κάποιων εταιρειών, τα παπαγαλάκια τα λεγόμενα, ότι επειδή έχουν εύκαμπτα στελέχη γεωτρήσεων, δεν πρόκειται να σπάσουν, μα δεν μιλάω εγώ για σπάσιμο του σωλήνα της γεώτρησης, μιλάω για αστοχίες στον περιβάλλοντα χώρο».\n« Απάντηση #81 στις: Κυρ 17 Φεβ 2019 00:33 »\n"Μήνυμα" κατά των εξορύξεων από τους οπαδούς του ΠΑΣ (photo)\nΤην αντίθεση τους στις εξορύξεις εξέφρασαν οι οπαδοί του ΠΑΣ Γιάννινα.\nΜε δύο πανό έστειλαν "μήνυμα" κατά των εξορύξεων στις περιοχές της Ηπείρου.\nΟ PAS-o-media είναι κοινόχρηστος λογαριασμός που χρησιμοποιείται από διάφορα μέλη του forum. Σκοπός του είναι η δημοσίευση ειδήσεων του pas.gr και η αναδημοσίευση/μεταφορά / δημοσιοποίηση κειμένων που αφορούν τον ΠΑΣ, ή ενδιαφέρουν τους φίλους του από διάφορα Μ.Μ.Ε.\n« Απάντηση #82 στις: Τετ 15 Μάι 2019 10:38 »\n« Απάντηση #83 στις: Τετ 15 Μάι 2019 10:44 »\nΥπάρχουν βίντεο από το συλλαλητήριο που έγινε στα Γιάννενα στις 11/05/2019;\nΝΑΙ ΕΙΜΑΙ ΚΑΙ ΕΓΩ ΓΙΑΝΝΕΝΑΡΑΣ ΚΑΙ ΜΟΔΑΤΟΣ\n« Απάντηση #84 στις: Σαβ 02 Νοέ 2019 11:30 »\nΣτην Αγγλία αναστατώθηκαν με τον σεισμό 2,9. Εμείς επειδή είμαστε συνηθισμένοι ας συνεχίσουμε τις έρευνες.\n« Απάντηση #85 στις: Πεμ 07 Μάι 2020 22:31 »\nΠεριβαλλοντικό νομοσχέδιο: 30.000 φωνές ενάντια στο ν/σ των εξορύξεων [vid]\nΠεριβαλλοντικό νομοσχέδιο: Επιστολή WWF-Greenpeace με 30.000 υπογραφές ενάντια στο ν/σ των εξορύξεων\nΠεριβαλλοντικό νομοσχέδιο: Την επιστολή διαμαρτυρίας με 30.000 υπογραφές κατά του προκλητικού νομοσχεδίου Χατζηδάκη επέδωσαν στη Βουλή οι γενικοί διευθυντές του WWF Ελλάς, Δημήτρης Καραβέλλας, και του ελληνικού γραφείου της Greenpeace, Νίκος Χαραλαμπίδης. Οι 30.000 πολίτες ζητούν την άμεση απόσυρση του νομοσχεδίου για τις εξορύξεις πετρελαίου και αερίου στην Ελλάδα.\nΤο νομοσχέδιο αναμένεται να ψηφιστεί σήμερα στη Βουλή, ενώ το μεσημέρι της Τρίτης πραγματοποιείται συζήτηση μεταξύ της Θεοδότας Νάντσου, επικεφαλής περιβαλλοντικής πολιτικής WWF Ελλάς και του Τάκη Γρηγορίου, υπεύθυνου εκστρατείας για θέματα ενέργειας και κλιματικών αλλαγών της Greenpeace αντίστοιχα.\nWWF και Greenpeace ζητούν την άμεση απόσυρση των δύο προκλητικών διατάξεων οι οποίες εμπεριέχονται στο νομοσχέδιο και οι οποίες όχι μόνο υπονομεύουν την ανάπτυξη, αλλά θέτουν σε άμεσο κίνδυνο το περιβάλλον, την οικονομία και τις τοπικές κοινωνίες.\n«Με το άρθρο 44, για πρώτη φορά επιτρέπονται οι έρευνες και εξορύξεις υδρογονανθράκων σε προστατευόμενες περιοχές της χώρας. Αντίστοιχα, με το άρθρο 110, για πρώτη φορά στερείται από την Τοπική Αυτοδιοίκηση το αναφαίρετο δικαίωμά της να εγκρίνει ή να απορρίπτει βαριές, επικίνδυνες και ρυπογόνες εγκαταστάσεις εξόρυξης υδρογονανθράκων μέσα στις ίδιες τις δημοτικές εκτάσεις.\nΟ Δημήτρης Καραβέλλας, γενικός διευθυντής του WWF Ελλάς σχολίασε: «30.000 συμπολίτες μας ένωσαν τις φωνές τους μέσα σε λίγες μόνο ημέρες και έστειλαν ένα ηχηρό μήνυμα στην κυβέρνηση ενάντια στο “μαύρο” που οι εξορύξεις θα φέρουν σε περιβάλλον, εθνική οικονομία και κοινωνία. Πέραν των εξορύξεων, το νομοσχέδιο αυτό είναι βαθύτατα προβληματικό σε πολλά σημεία, όπως ήδη έχει τεκμηριωθεί απο δεκάδες φορείς και οργανώσεις. Μία κυβέρνηση που σεβάστηκε τις θέσεις των επιστημόνων στην υπόθεση του κορωνοϊού, τώρα δείχνει να τις αγνοεί στο κρίσιμο αυτό νομοσχέδιο. Την καλούμε έστω και την ύστατη στιγμή να αναθεωρήσει».\nΟ Νίκος Χαραλαμπίδης, γενικός διευθυντής του ελληνικού γραφείου της Greenpeace, σχολίασε: «Το ονομαζόμενο εκσυγχρονιστικό νομοσχέδιο του Υπουργείου διακατέχεται από την παρωχημένη αντίληψη ότι το περιβάλλον αποτελεί εμπόδιο και όχι εχέγγυο για ανάπτυξη και ευημερία. Οι διατάξεις για τους υδρογονάνθρακες δείχνουν να έχουν έρθει κατά παραγγελία της πετρελαϊκής βιομηχανίας. Ζητάμε από τον Υπουργό και τους βουλευτές να προασπίσουν το συμφέρον των Ελλήνων και όχι αυτό μίας βρώμικης βιομηχανίας που αργοσβήνει».\nΟι δύο επίμαχες διατάξεις αποτελούν τις πλέον επικίνδυνες σε ένα ευρύτερα προβληματικό νομοσχέδιο-εξπρές, το οποίο επιχειρεί να αλλάξει συθέμελα το καθεστώς περιβαλλοντικής προστασίας της χώρας. Οι δύο οργανώσεις έχουν ζητήσει την αλλαγή ή την απόσυρση πολλών προβληματικών διατάξεων που αφορούν, μεταξύ άλλων, επιβαρυντικές αλλαγές στο καθεστώς προστασίας των περιοχών Natura, τις οικιστικές πυκνώσεις, ακόμα και “φωτογραφικές” ρυθμίσεις ατομικού χαρακτήρα. Επιπλέον, μέσω του συγκεκριμένου νομοσχεδίου, εισάγονται μία σειρά από σοβαρές μεταβολές στο σύστημα περιβαλλοντικής αδειοδότησης, αντιμετωπίζοντάς το, ουσιαστικά, σαν εμπόδιο και όχι ως εγγύηση για υγιές περιβάλλον και ποιότητα ζωής.\nΗ παγκόσμια πανδημία και οι πρωτοφανείς επιπτώσεις στις ζωές και την υγεία δισεκατομμυρίων ανθρώπων σε όλο τον πλανήτη αναδεικνύουν την ανάγκη για άμεση επίσπευση των αλλαγών στον τρόπο που λειτουργεί η οικονομία: αλλαγές που την καθιστούν κοινωνικά δικαιότερη και πιο ανθεκτική, με έμφαση στην προστασία της δημόσιας υγείας, τον περιορισμό της ρύπανσης, την απεξάρτηση από τα ορυκτά καύσιμα και την προστασία των φυσικών οικοσυστημάτων.\nΤο WWF Ελλάς και η Greenpeace ζητούν από τον Υπουργό Περιβάλλοντος να εισακούσει τις φωνές δεκάδων χιλιάδων πολιτών, οι οποίοι ζητούν την άμεση απόσυρση των προκλητικών διατάξεων για τους υδρογονάνθρακες, καθώς και την ουσιαστική ενίσχυση του περιβαλλοντικού πλαισίου της χώρας, και όχι τη διαφαινόμενη αποδυνάμωσή του».\nNatura 2000 Κωστής Χατζηδάκης: Νομοσχέδιο εξπρές καταργεί Natura 2000 και μελέτες περιβαλλοντικών επιπτώσεων\nΕν μέσω καραντίνας και μέσα σε μία – ουσιαστικά – κλειστή Βουλή ο υπουργός Περιβάλλοντος και Ενέργειας, Κωστής Χατζηδάκης προώθησε ένα νομοσχέδιο που επί της ουσίας καταργεί την προστασία των περιοχών Natura 2000 και των περιορισμών δόμησης ή επιχειρηματικών δραστηριοτήτων σε δασικές και άλλες εκτάσεις.\nΤο νομοσχέδιο, με τίτλο «Εκσυγχρονισμός περιβαλλοντικής νομοθεσίας», ανοίγει πρακτικά τον δρόμο, σύμφωνα με τη γνωμοδότηση 20 περιβαλλοντικών οργανώσεων, στη λειτουργία λατομείων, ξενοδοχείων και μονάδων εξόρυξης υδρογονανθράκων σε όλη τη χώρα σε περιοχές Natura 2000, ενώ περιλαμβάνει αντισυνταγματικές ρυθμίσεις, σύμφωνα με τις οποίες νομιμοποιούνται 500.000 αυθαίρετα σε δασικές εκτάσεις και ρέματα.\nΜάλιστα, αυτό που προκαλεί ιδιαίτερη εντύπωση στις περιβαλλοντικές οργανώσεις είναι ότι ο κ. Χατζηδάκης έδωσε πολύ περιορισμένο χρόνο, μόλις 14 ημερών, για τη διαβούλευση ενός πολυσέλιδου και με πληθώρα διατάξεων νομοσχεδίου εν μέσω πανδημίας, σε χρόνο κατά τον οποίο ήταν δύσκολη η συνεννόηση μεταξύ φορέων, καθώς όλες οι διεργασίες έπρεπε να γίνονται εξ αποστάσεως.\nΑναλυτικά η ανακοίνωση WWF και Greenpeace\n«Αδιανόητα προκλητική παρέμβαση από το Υπουργείο Περιβάλλοντος υπέρ των εξορύξεων πετρελαίου στη χώρα μας: επιτρέπονται σε προστατευόμενες και δημόσιες περιοχές χωρίς να απαιτείται έγκριση της τοπικής αυτοδιοίκησης.\nWWF Ελλάς και Greenpeace ενώνουν τις δυνάμεις τους και ζητούν από τους πολίτες την έκτακτη και άμεση παρέμβασή τους, προκειμένου να αποσυρθούν οι σκανδαλώδεις διατάξεις από το νομοσχέδιο για τον “Εκσυγχρονισμό Της Περιβαλλοντικής Νομοθεσίας” (sic) που κατέθεσε το ΥΠΕΝ την περασμένη Παρασκευή (24 Απριλίου) προς συζήτηση και ψήφιση στο Ελληνικό Κοινοβούλιο.\nΤονίζεται ότι το πολυνομοσχέδιο είχε τεθεί αρχικά σε δημόσια διαβούλευση με 66 άρθρα. Ωστόσο, η τελική έκδοση που κατατέθηκε προς ψήφιση στη Βουλή είχε 130 άρθρα (!), 64 εκ των οποίων δεν είδαν ποτέ το φως της δημοσιότητας κατά τη διαδικασία δημόσιας διαβούλευσης. Πρόκειται για μία από τις πιο τρανταχτές περιπτώσεις αδιαφανών διαδικασιών, η οποία υπονομεύει τη δημοκρατικότητα των θεσμών του πολιτεύματός μας.\nΑντί αυτού, με σύσσωμη τη χώρα σε κατάσταση καραντίνας η κυβέρνηση περνάει κυριολεκτικά “κάτω από το τραπέζι” προκλητικές διατάξεις υπέρ των εξορύξεων υδρογονανθράκων σε προστατευόμενες περιοχές της Επικράτειας.\nΣυγκεκριμένα, το πολυνομοσχέδιο του ΥΠΕΝ θέτει το φυσικό περιβάλλον της χώρας μας σε πρωτοφανή κίνδυνο, καθώς για πρώτη φορά:\nΕπιτρέπονται ρητά οι εξορύξεις πετρελαίου και αερίου μέσα σε ζώνες διαχείρισης οικοτόπων και ειδών (Άρθρο 44).\nΑφαιρείται από την τοπική κοινωνία και τις δημοτικές αρχές το δικαίωμα γνώμης για βαριά επικίνδυνες και ρυπογόνες εγκαταστάσεις εξόρυξης υδρογονανθράκων στις δημόσιες περιοχές ιδιοκτησίας τους (Άρθρο 110\nΓια αυτόν τον λόγο, το WWF Ελλάς και η Greenpeace ξεκινούν κατεπείγουσα δημόσια εκστρατεία συλλογής υπογραφών, με σκοπό να καταψηφιστούν οι επικίνδυνες αυτές διατάξεις από το πολυνομοσχέδιο, οι οποίες θέτουν σε άμεσο κίνδυνο το περιβάλλον και την οικονομία και υπονομεύουν τη δημοκρατία.\nΚαλούμε όλους τους πολίτες να υπογράψουν στον παρακάτω σύνδεσμο, ζητώντας από την κυβέρνηση να αποσύρει τις εν λόγω διατάξεις.\nΟ Τάκης Γρηγορίου, υπεύθυνος για θέματα ενέργειας και κλιματικής αλλαγής στο ελληνικό γραφείο της Greenpeace, σχολίασε: «Όταν με αφορμή τον κορονοϊό πριν λίγες ημέρες οι επιστήμονες του ΟΗΕ τόνισαν ότι ‘η φύση μας στέλνει μήνυμα’, στο Υπουργείο Περιβάλλοντος μάλλον κοιτούσαν αλλού. Δεν εξηγείται αλλιώς ότι κατέθεσαν βιαστικά ένα νομοσχέδιο το οποίο κάνει ακριβώς το αντίθετο από αυτό που ζητά η επιστήμη: αφήνει έκθετα τα φυσικά οικοσυστήματα της χώρας σε μία βρώμικη και επικίνδυνη βιομηχανία, η οποία κανονικα θα έπρεπε να μετράει λίγα χρόνια ζωής ακόμα. Ζητάμε τη βοήθεια του κόσμου να το ανατρέψουμε αυτό και να διεκδικήσουμε το μέλλον που όλοι ξέρουμε ότι δικαιούμαστε».\nΗ Θεοδότα Νάντσου, επικεφαλής πολιτικής, WWF Ελλάς, σχολίασε: «Το νομοσχέδιο δίνει την εικόνα μιας κυβέρνησης που αδυνατεί να αφουγκραστεί τα περιβαλλοντικά μηνύματα των καιρών. Η πανδημία μάς δείχνει ξεκάθαρα ότι η υγεία των ανθρώπων είναι ένα με την υγεία του πλανήτη. Διαπερνώντας τη μέχρι σήμερα προστατευτική για τα οικοσυστήματα νομοθεσία, με διατάξεις που επιτρέπουν εξορύξεις πετρελαίων σε προστατευόμενες περιοχές, και αφαιρώντας το δικαίωμα γνώμης από δημοτικές αρχές περιοχών όπου θα γίνουν πετρελαϊκές έρευνες, η κυβέρνηση προσφέρει δώρα σε μια βιομηχανία που πνέει τα λοίσθια».\nΠαράλληλα, το πολυνομοσχέδιο-εξπρές επιχειρεί να αλλάξει σχεδόν τα πάντα στην περιβαλλοντική νομοθεσία: το σύστημα έκδοσης περιβαλλοντικών αδειών, την προστασία των περιοχών Natura, τη διαχείριση αποβλήτων, διατάξεις για τους δασικούς χάρτες, κ.ά.\nΟι δύο οργανώσεις θα εντείνουν τις προσπάθειές τους μέχρι και την τελευταία στιγμή ώστε να απαλειφθούν ή να βελτιωθούν ουσιαστικά όλες οι προβληματικές διατάξεις του νομοσχεδίου, πέραν αυτών που αφορούν στις εξορύξεις. Περισσότερες πληροφορίες για τη συνολική κριτική και τις προτάσεις επί του νομοσχεδίου μπορείτε να βρείτε στις ιστοσελίδες των δύο οργανώσεων μέσα στις επόμενες ημέρες.\nWWF Ελλάς και Greenpeace ζητούν από το Υπουργείο:\nΝα μην επιτρέψει στην πετρελαϊκή βιομηχανία να αλώσει κάθε περιβαλλοντική προστασία, στερώντας από τις τοπικές κοινωνίες το αυτονόητο δικαίωμα να έχουν λόγο και να αποσύρει άμεσα όλες τις διατάξεις για τις εξορύξεις από το συγκεκριμένο νομοσχέδιο.\nΝα βρει επιτέλους το πολιτικό σθένος να ακυρώσει τα σχέδια εξόρυξης υδρογονανθράκων στη χώρα, βάζοντας τέλος στο σήριαλ περιβαλλοντικού τρόμου που εκτυλίσσεται σε τεράστιες χερσαίες ή/και θαλάσσιες περιοχές της Ηπείρου, της Δυτικής Ελλάδας, της Πελοποννήσου, του Ιονίου και της Κρήτης.»\n« Απάντηση #86 στις: Πεμ 07 Μάι 2020 23:16 »\nΜη αναγκαία τα νέα αιολικά πάρκα σε περιοχές Natura\nΜη αναγκαία χαρακτηρίζει -εμμέσως πλην σαφώς- την εγκατάσταση νέων αιολικών πάρκων σε περιοχές Natura μια νέα έρευνα του πανεπιστημίου Ιωαννίνων, στοιχεία της οποίας παρουσιάζει η εφημερίδα «Καθημερινή».\nΣύμφωνα με τα αποτελέσματα, οι ανεμογεννήτριες που ήδη βρίσκονται σε διάφορα στάδια αδειοδότησης για περιοχές εκτός Natura επαρκούν για να υπερκαλυφθεί κατά δύο έως τρεις φορές ο εθνικός στόχος για το 2030. Παρά ταύτα, αυτή τη στιγμή εκκρεμεί η αδειοδότηση για επιπλέον 5.514 ανεμογεννήτριες μέσα σε προστατευόμενες περιοχές.\nΗ έρευνα πραγματοποιήθηκε από το Εργαστήριο Διατήρησης της Βιοποικιλότητας, με επιστημονική υπεύθυνη την αναπληρώτρια καθηγήτρια στο τμήμα Βιολογικών Εφαρμογών και Τεχνολογιών Βασιλική Κατή, και αφορά την κατάτμηση των φυσικών οικοσυστημάτων, σε συνδυασμό με τη χωροθέτηση αιολικών σταθμών και την επίτευξη των νέων, φιλόδοξων στόχων που έθεσε η Ελλάδα για την απολιγνιτοποίηση της χώρας. Με τη βοήθεια νέων τεχνολογιών, οι επιστήμονες ανέλυσαν τα στοιχεία της Ρυθμιστικής Αρχής Ενέργειας για την ήδη εγκατεστημένη ισχύ ανεμογεννητριών, αλλά και όσων αιολικών πάρκων βρίσκονται σε διάφορα στάδια αδειοδότησης ή έστω υπό αξιολόγηση.\nΤα πρώτα αποτελέσματα της έρευνας παρουσιάζουν μεγάλο ενδιαφέρον, όπως αναφέρεται στο δημοσίευμα. Σύμφωνα με τους ερευνητές, οι αιολικοί σταθμοί που λειτουργούν σήμερα στη χώρα καλύπτουν ήδη το μισό (49,78%) του στόχου μας για το 2030 (7.050 MW). Το μεγαλύτερο μέρος αυτών (37,04% του εθνικού στόχου, ή 1.702 ανεμογεννήτριες) βρίσκεται σε περιοχές εκτός Natura, ενώ εντός Natura λειτουργούν σήμερα 705 ανεμογεννήτριες (12,74% του εθνικού στόχου).\nΤην περίοδο αυτή έχει υποβληθεί προς αδειοδότηση ένας μεγάλος αριθμός επενδυτικών σχεδίων για νέα αιολικά πάρκα. Όπως επισημαίνουν οι επιστήμονες, αν κατασκευαστούν και λειτουργήσουν όλα τα αιολικά πάρκα που έχουν αιτηθεί άδεια από το υπουργείο Περιβάλλοντος, τότε η Ελλάδα θα ξεπεράσει τον στόχο αυτό κατά έξι φορές. Οι επενδυτές, όμως, δείχνουν μεγάλο ενδιαφέρον και για τις περιοχές Natura, στις οποίες στο άμεσο μέλλον προγραμματίζεται να εγκατασταθούν επιπλέον 5.514 ανεμογεννήτριες, συνολικής ισχύος 15.265 MW. Το ερώτημα λοιπόν που τίθεται είναι, κατά πόσον πρέπει το υπουργείο Περιβάλλοντος να αδειοδοτήσει όλες τις αιτήσεις που έχουν υποβληθεί, ή αν θα πρέπει η έμφαση να δοθεί μόνο στις περιοχές που δεν προστατεύονται.\nΗ ερευνητική ομάδα καταλήγει σε τρεις προτάσεις: Να σταματήσει προσωρινά το υπουργείο Περιβάλλοντος να εγκρίνει τις νέες αιτήσεις για αιολικά πάρκα, μέχρι να ολοκληρωθούν το νέο ειδικό χωροταξικό πλαίσιο για τις ανανεώσιμες πηγές ενέργειας και οι ειδικές περιβαλλοντικές μελέτες που εκπονούνται σήμερα για τις προστατευόμενες περιοχές. Να επιτραπεί η ολοκλήρωση της διαδικασίας αδειοδότησης μόνο για όσες περιπτώσεις αφορούν αιολικά πάρκα εκτός Natura (μελλοντικά να εξεταστεί η «απόσυρση» όσων βρίσκονται μέσα σε προστατευόμενες περιοχές και έχει τεκμηριωθεί ότι προκαλούν ζημιά στο περιβάλλον). Και να δοθεί προτεραιότητα στην εγκατάσταση αιολικών πάρκων στις πιο υποβαθμισμένες οικολογικά περιοχές, όπου υπάρχει ήδη πυκνό οδικό δίκτυο.\nΔιαβάστε όλο το ρεπορτάζ εδώ\n« Απάντηση #87 στις: Κυρ 17 Μάι 2020 14:09 »\nΕπτά φοιτητές επιχειρηματολογούν για τα αιολικά πάρκα\nΟ όρος «βιοποικιλότητα» δεν είναι μια έννοια που «χωράει» απλώς σε κάποιο ακαδημαϊκό σύγγραμμα ή σε ένα επιστημονικό συνέδριο. Είναι μια έννοια ανθρώπινη, κοινωνική. Εκφράζει την ποικιλότητα που υπάρχει στα διάφορα επίπεδα ζωής και οργάνωσης αυτής. Και από αυτήν εξαρτάται και ο άνθρωπος. Γιατί αυτή είναι που υποστηρίζει τη λειτουργία των οικοσυστημάτων. Και από τα οικοσυστήματα εξαρτώνται τα πάντα: από την τροφή και το νερό μας μέχρι τις πρώτες ύλες της βιομηχανίας, την προστασία του δομημένου περιβάλλοντος από τις φυσικές καταστροφές και την προστασία της ανθρωπότητας από τις πανδημίες, όπως αναδείχθηκε πρόσφατα.\nΟ νέος περιβαλλοντικός νόμος έρχεται να αλλάξει το θεσμικό πλαίσιο της προστασίας της βιοποικιλότητας, προτάσσοντας τη γρήγορη ανάπτυξη επενδύσεων, όπως της αιολικής ενέργειας, ακόμα και στις πιο ευαίσθητες οικολογικά περιοχές. Εκ των πραγμάτων, η επιστήμη αλλά και η κοινωνία βρίσκεται αντιμέτωπη, πιο επιτακτικά πια, με βασικά ερωτήματα. Πόσο πράσινη είναι η πράσινη ενέργεια; Πόσο αναγκαίες είναι οι πράσινες επενδύσεις; Τι επιπτώσεις έχει η εγκατάσταση των αιολικών πάρκων στα είδη χλωρίδας και πανίδας στον κόσμο; Πώς θα χρησιμοποιήσουμε τις νέες πράσινες ενεργειακές τεχνολογίες μεγιστοποιώντας το περιβαλλοντικό όφελος;\nΕρωτήματα που απασχόλησαν και τους φοιτητές του Τμήματος Βιολογικών Εφαρμογών και Τεχνολογιών (ΒΕΤ) του Πανεπιστημίου Ιωαννίνων, στο πλαίσιο του μαθήματος «Βιολογία διατήρησης στην πράξη». Ένα μάθημα εναλλακτικό, κατά τη διάρκεια του οποίου παρουσιάζεται η διεθνής εμπειρία σε μεγάλα και επίκαιρα περιβαλλοντικά θέματα από τους ίδιους τους φοιτητές. «Στο Τμήμα μας καλλιεργούμε την κριτική σκέψη των φοιτητών μας και την ολιστική προσέγγιση σε σύνθετα προβλήματα που η επιστήμη καλείται να δώσει απαντήσεις. Αυτός άλλωστε δεν είναι και ο ρόλος του ελληνικού δημόσιου Πανεπιστημίου, ως φυτώριο νέων επιστημόνων με γνώσεις και άποψη;» λέει η Βασιλική Κατή, αναπληρώτρια καθηγήτρια και διδάσκουσα του μαθήματος.\nΜέσα από τον «Τύπο Ιωαννίνων», επτά φοιτητές παρουσιάζουν τη διεθνή εμπειρία για ένα ιδιαίτερα σύνθετο ζήτημα, για τα αιολικά πάρκα.\nΤι έχουν λοιπόν να μας πουν οι φοιτητές; Ας ακολουθήσουμε το νήμα της σκέψης τους και της επιχειρηματολογίας τους (συνοδεία των απαραίτητων επιστημονικών παραπομπών).\n«Σύμφωνα με μία έρευνα που διεξάχθηκε στην Έρημο Gobi της Κίνας , η λειτουργία των ανεμογεννητριών έχει θετική περιβαλλοντική επίδραση στη βλάστηση, αυξάνοντας τη βιομάζα και την πυκνότητα τριών φυτικών ειδών, ευνοώντας το μικροκλίμα και πιθανόν τη βιοποικιλότητα», λέει η Χρυσούλα Τζήμα.\n«Η λειτουργία τους όμως είναι αρνητική για τα όρνια», αντικρούει ο Χρήστος Ασημακόπουλος. «Σύμφωνα με έρευνα στην περιοχή Tarifa της νότιας Ισπανίας , η θνησιμότητα των όρνιων λόγω πρόσκρουσης στις ανεμογεννήτριες έφτασε στους 221 θανάτους την περίοδο 2006-2009, ιδιαίτερα κατά την περίοδο της μετανάστευσης, καθώς η περιοχή είναι μια από τις τρεις κύριες μεταναστευτικές οδούς των πουλιών της Ευρώπης προς την Αφρική. Στην Ισπανία προτείνεται η χρήση αυτοματοποιημένων συστημάτων τα οποία διακόπτουν την λειτουργία των ανεμογεννητριών όταν πλησιάζουν τα πουλιά. Αυτή η τεχνολογία θα ήταν πολύ θετικό να χρησιμοποιηθεί και στην Ελλάδα, ιδιαίτερα στις σημαντικές περιοχές για τα πουλιά», καταλήγει.\nΣυμφωνεί η Γιώτα Παπαντζίμα, καθώς οι επιπτώσεις είναι αρνητικές και για το κιρκινέζι, είδος προστατευόμενο που φιλοξενεί και η πόλη των Ιωαννίνων. «Στην Κεντροαανατολική Ισπανία  προτείνονται μέτρα αποψίλωσης της βλάστησης γύρω από τις ανεμογεννήτριες, για να μειωθούν οι πληθυσμοί των εντόμων, με τα οποία το κιρκινέζι τρέφεται, ώστε να μην προσεγγίζει την επικίνδυνη ζώνη. Μπορεί το κιρκινέζι να ευνοηθεί, αλλά τι επιπτώσεις θα έχει αυτή η πρακτική στην εντομοπανίδα;», αναρωτιέται.\n«Και οι νυχτερίδες αντιμετωπίζουν σοβαρό πρόβλημα», λέει η Μαρίνα Σαββοπούλου. «Σύμφωνα με έρευνα στο νησί της Νέας Καληδονίας , στο νοτιοδυτικό Ειρηνικό ωκεανό, ένα από τα παγκόσμια κέντρα βιοποικιλότητας, η δραστηριότητα τριών ειδών νυχτερίδων παρουσίασε μείωση κατά 10 έως 20 φορές, λόγω της λειτουργίας 66 ανεμογεννητριών στην κορυφογραμμή των βουνών Prony και Mont Mau, οι οποίες καλύπτουν τις ανάγκες της βιομηχανίας εξόρυξης νικελίου στο νησί. Πώς είναι δυνατόν να επιτρέπονται τόσο έντονες ανθρωπογενείς πιέσεις όπως οι εξορύξεις και η βιομηχανική εγκατάσταση σταθμών αιολικής ενέργειας σε τόσο οικολογικά σημαντικές περιοχές για την προστασία της βιοποικιλότητας στον κόσμο;», αναρωτιέται.\n«Απαιτείται ισχυρό θεσμικό πλαίσιο σωστής χωροθέτησης των αιολικών πάρκων, λήψης μέτρων μετριασμού των επιπτώσεων και βιοπαρακολούθησης», απαντά η Γιώτα Νιτσιοπούλου, η οποία φέρει ως παράδειγμα τα μέτρα που εφαρμόζονται στον Καναδά , από το Υπουργείο Φυσικών Πόρων του Οντάριο, την Περιβαλλοντική Υπηρεσία του Καναδά και το Τμήμα Φυσικών Πόρων του New Brunswick, όπου επίσης οι ανεμογεννήτριες βρέθηκε πως προκαλούν βλάβη στους πληθυσμούς των πουλιών και των νυχτερίδων. «Ένα τέτοιο πλαίσιο, στο πρότυπο του Καναδά, θα μπορούσε να εφαρμοστεί και στην Ελλάδα», σχολιάζει.\n«Το θέμα είναι σύνθετο», συμπληρώνει ο Αποστόλης Στεφανίδης. «Οι επιπτώσεις των αιολικών πάρκων διαφέρουν ως προς τα είδη. Στην Πολωνία, σχετική έρευνα  απέδειξε πως τα φυτοφάγα ζώα, όπως το ζαρκάδι και ο λαγός αποφεύγουν τις ανεμογεννήτριες, γιατί ο παραγόμενος ήχος εξασθενεί την ικανότητά τους να αντιλαμβάνονται τους θηρευτές. Με τη σειρά τους, οι θηρευτές τους, δηλαδή τα σαρκοφάγα, αποφεύγουν τις ανεμογεννήτριες λόγω έλλειψης τροφής. Από την άλλη όμως, ο φασιανός προσελκύεται από τις ανεμογεννήτριες, καθώς εκεί κινδυνεύει λιγότερο από τα αρπακτικά πουλιά που τις αποφεύγουν συστηματικά, ενώ στη βάση τους βρίσκει χαλίκια, τους λεγόμενους γαστρόλιθους που τους καταπίνει για τη διευκόλυνση της διαδικασίας της πέψης».\n«Στη θάλασσα τα πράγματα είναι διαφορετικά», λέει η Έφη Βαρούχα. «Στον κόλπο Moray Firth της Σκωτίας , εγκαταστάθηκαν στο βυθό δύο ανεμογεννήτριες, 25 km μακριά από μια θαλάσσια περιοχή του δικτύου Natura 2000, και η διαδικασία εγκατάστασής τους διήρκησε μόλις 16 ώρες συνολικά, μοιρασμένες σε πολλές ημέρες. Παρότι λήφθησαν όλα τα περιβαλλοντικά μέτρα για την ελάχιστη δυνατή όχληση, οι επιπτώσεις ήταν αρνητικές και προκλήθηκαν συμπεριφορικές διαταραχές στο ρινοδέλφινο, προστατευόμενο είδος δελφινιού, λόγω της ηχητικής όχλησης. Η έρευνα υπογράμμισε πως η απώλεια ακοής στα θαλάσσια θηλαστικά μπορεί να είναι μόνιμη, εάν εγκατασταθούν μεγαλύτερα αιολικά πάρκα. Ελπίζω να ληφθούν όλα τα απαραίτητα μέτρα για τα θαλάσσια θηλαστικά της Ελλάδας, που μάλιστα είναι τα περισσότερα απειλούμενα, όταν ξεκινήσουν τα πρώτα πλωτά αιολικά πάρκα», καταλήγει.\nΠοιο είναι το κοινό τους συμπέρασμα; «Το θέμα της εγκατάστασης και λειτουργίας των αιολικών πάρκων είναι σύνθετο», συνομολογούν οι φοιτητές της βιολογίας. «Θα πρέπει προωθήσουμε τις νέες τεχνολογίες και να υποστηρίξουμε την ανάπτυξη των ανανεώσιμων πηγών ενέργειας. Επιβάλλεται όμως να χειριστούμε το θέμα με την απαιτούμενη σοβαρότητα και επιστημονική τεκμηρίωση, αποτρέποντας με κάθε τρόπο την απώλεια της βιοποικιλότητας, η οποία μαζί την κλιματική αλλαγή είναι οι δυο μεγαλύτερες προκλήσεις της εποχής μας» καταλήγουν.\n Xu K. et al. 2019. Positive ecological effects of wind farms on vegetation in China’s Gobi Desert. Nature, Scientific Reports 9, pp 6341.\n De Lucas M. et al. 2012. Griffon vulture mortality at wind farms in southern Spain: distribution of fatalities and active mitigation measures. Biol.Conserv. 147, 184–189.\n Pescadora M. et al. 2019: Eﬀectiveness of a mitigation measure for the lesser kestrel (Falco naumanni) in wind farms in Spain. Journal of Environmental Management, vol. 231, pp. 919–925, 2019.\n Millon L. et al.2018. Wind turbines impact bat activity, leading to high losses of habitat use in a biodiversity hotspot. Ecol. Engineering, 112, 51–54.\n Parisé J. & Walker T. R. 2017. Industrial wind turbine post-construction bird and bat monitoring: A policy framework for Canada\n Łopucki R.2017. Do terrestrial animals avoid areas close to turbines in functioning wind farms in agricultural landscapes?. Env. mon. and assess., 189(7), 343.\n Bailey, H., Senior, B., Simmons, D., Rusin, J., Picken, G., & Thompson, P. M. (2010). Assessing underwater noise levels during pile-driving at an offshore windfarm and its potential effects on marine mammals. Marine pollution bulletin, 60(6), 888-897.\n« Απάντηση #88 στις: Σαβ 26 Σεπ 2020 09:42 »\nΕπειδή δεν πρέπει να εφησυχάζουμε\nΠαράταση έξι μηνών στις έρευνες της Repsol στα Ιωάννινα\n« Απάντηση #89 στις: Παρ 09 Απρ 2021 19:21 »\nΑπόβλητα των αποβλήτων της Ευρώπης σε Δωδώνη και Ζίτσα\nΗ Παναγιώτα Κίτσιου και η Βούλα Στεφάνου από την Επιτροπή Αγώνα Λύγγου και Γραμμενοχωρίων μιλάνε στον Ηπειρωτικό Αγώνα και τη Γεωργία Σκοπούλη για την επικείμενη εγκατάσταση δύο σταθμών παραγωγής ηλεκτρικής ενέργειας με την καύση βιορευστών στους δήμους Ζίτσας και Δωδώνης και τις ολέθριες επιπτώσεις που εκτιμούν ότι θα έχει στο περιβάλλον.\nΉρθαν και στη γειτονιά μας. Πολύ κοντά! Πράσινη ανάπτυξη τη χαρακτηρίζουν, μήπως όμως είναι… γκρίζα; Ο δήμος Ζίτσας και ο δήμος Δωδώνης είναι οι άμεσα θιγόμενοι. Και επειδή στον αέρα που αναπνέουμε δεν υπάρχουν όρια και σύνορα και το λεκανοπέδιο Ιωαννίνων θα είναι και αυτό αποδέκτης των ρύπων από τη νέα βιομηχανία ΑΠΕΙΡΩΤΑΝ ΕΝΕΡΓΕΙΑΚΗ ΙΚΕ, μήπως θα πρέπει όλοι να ανησυχούμε; Η βιομηχανία θα παράγει ενέργεια, χρησιμοποιώντας ως πρώτη ύλη απόβλητα που θα έρχονται από τη Ρουμανία (ελαιοκράμβη), Βουλγαρία και Ισπανία (μεταλλαγμένους σπόρους), όπως αναφέρεται στη σχετική μελέτη της. Ζητάει την άδεια να εγκατασταθεί σε ήδη αγορασμένα από τη ίδια και νοικιασμένα αγροκτήματα στην περιοχή των Γραμμενοχωρίων.\nΑναμένοντας τη συνεδρίαση της Αποκεντρωμένης Διοίκησης, η οποία και υπογράφει τις άδειες, όπου θα συζητηθεί επίσης και η διάτρητη, κατά την άποψη της Επιτροπής Αγώνα Λύγγου και Γραμμενοχωρίων, περιβαλλοντική μελέτη, μιλήσαμε με την πρόεδρο κ. Παναγιώτα Κίτσου και το μέλος της επιτροπής κ. Βούλα Στεφάνου.\nΠεριλαμβάνει και άντρες η επιτροπή, όμως «οι γυναίκες είναι λίγο πιο μπροστά»!\nΜε μεγάλη χαρά, δεχτήκανε και ευχαριστούν τον Ηπειρωτικό Αγώνα που ενδιαφέρθηκε να προβάλλει τις απόψεις και τις θέσεις της Επιτροπής που είναι και όλης της κοινωνίας της περιοχής τους.\nΌχι δεν είμαστε κατά της πράσινης ανάπτυξης! Ζητάμε σεβασμό στο περιβάλλον!\nΜπορεί κάποιος να σας κατηγορήσει ότι είστε κατά της πράσινης ανάπτυξης;\nΕκείνο που καταρχήν θέλουμε, κ. Σκοπούλη, και το έχουμε, είναι η συνεργασία της περιφέρειας με τον περιφερειάρχη κ. Καχριμάνη, τον δήμαρχο της Ζίτσας κ. Πλιάκο και τον δήμαρχο Δωδώνης κ. Ντακαλέτση. Να σημειωθεί εδώ ότι είναι μαζί μας και όλων των παρατάξεων οι σύμβουλοί τους, παρευρεθήκαμε στις συνεδριάσεις τους και κανείς δεν μειοψήφησε. Και ακόμη πιο σπουδαίο για μας, είναι μαζί μας σύσσωμη η κοινωνία των χωριών μας! Μόνο ο δήμος Ιωαννιτών δεν είχε καμία επαφή μαζί μας και δεν απάντησε στην έκκλησή μας.\nΝομίζουμε ότι είναι μια περιπέτεια καταστροφής του περιβάλλοντος, που πλήττει τα χωριά μας και σιγά-σιγά επεκτείνεται σε όλη την Ελλάδα με διάφορες μορφές…\nΌχι, εμείς σαν κάτοικοι των Γραμμενοχωρίων και σαν κάτοικοι της Ηπείρου, δεν είμαστε εναντίον της πράσινης ανάπτυξης. Όμως αυτή να γίνεται σε χωροθετημένους χώρους επιλεγμένους από το κράτος για να ελέγχονται κιόλας, και με πραγματικές περιβαλλοντικές μελέτες. Να σέβονται το περιβάλλον, την πολιτιστική μας κληρονομιά, την ποιότητα ζωής των κατοίκων.\nΕμείς το αντιληφθήκαμε πριν ένα χρόνο. Ήδη, όπως πληροφορηθήκαμε, έχουν δοθεί σχετικές άδειες στον Παρακάλαμο, χωρίς οι κάτοικοι να το γνωρίζουν. Και στον δήμο Σουλίου. Όπως όμως ανέφερε σε συνέντευξή της στην ΕΡΑ Ιωαννίνων πριν λίγο καιρό, η πρώην δήμαρχος Σουλίου είναι μετανιωμένη που υπέγραψε. Υπέγραψε χωρίς να γνωρίζει περί τίνος πρόκειται ακριβώς, είπε.\nΌλα τα στοιχεία που αναφέρουμε εδώ συμπεριλαμβάνονται μέσα στην μελέτη της εταιρείας\nΜπορείτε να μας εξηγήσετε τι ακριβώς συμβαίνει και ποιο θα είναι το τελικό προϊόν;\nΕίναι εργοστάσιο παραγωγής ενέργειας. Θέλουμε να γνωρίζετε εκ των προτέρων, κυρία Σκοπούλη, ότι όλα τα στοιχεία που θα σας αναφέρουμε είναι μέσα στη μελέτη της εταιρείας, την οποία έχουμε στα χέρια μας. Το τελικό προϊόν, είναι το βιορευστό ΒΙΟΝΤΙΖΕΛ. Ως βιορευστό ορίζεται το υγρό καύσιμο το οποίο προορίζεται για ενεργειακούς σκοπούς, εκτός από την κίνηση, συμπεριλαμβανόμενης της ηλεκτρικής ενέργειας, της θέρμανσης, και της ψύξης.\nΠοιες είναι οι πρώτες ύλες; Και από πού θα τις προμηθεύονται;\nΟι πρώτες ύλες θα προέρχονται από τη Ρουμανία (ελαιοκράμβη), και από τη Βουλγαρία και την Ισπανία (μεταλλαγμένοι σπόροι). Ίσως και από άλλες χώρες. Εδώ θα γίνεται η πυρόλυση. Η ύλη που έρχεται είναι ήδη επεξεργασμένη, εδώ μας έρχονται τα απόβλητα της επεξεργασίας, τα απόβλητα των αποβλήτων! Υλικά που δεν θέλουν να χρησιμοποιήσουν για να μην μολύνουν το δικό τους περιβάλλον μάς τα στέλνουν εδώ! Και θα υπάρχουν και άλλα απόβλητα τα οποία θα μας μείνουν…\nΉταν χαρακτηριστική η αγανάκτηση του κ. Καχριμάνη, όταν ενημερώθηκε σχετικά με το θέμα: «Εγώ δεν έχω τι να κάνω τις δικές μου κουτσουλιές στην Ήπειρο, δεν έχω πώς να διαχειριστώ τα δικά μου απόβλητα, μού φέρνουν και εισαγόμενα; Να τα κάψουν στον τόπο τους!»\nΠοιες θα είναι οι επιπτώσεις στο περιβάλλον;\nΚατ’ αρχήν είναι η ώσμωση και οι ρύποι, όπως διοξείδιο του άνθρακα, διοξείδιο του αζώτου, και άλλα αέρια που δεν έχουν σύνορα, και θα καλύψουν και τις γύρω περιοχές και το λεκανοπέδιο Ιωαννίνων. Γι αυτό από την πρώτη στιγμή ζητήσαμε τη συμπαράσταση και των όμορων δήμων. Καθώς και η περεταίρω επεξεργασία και διαχείριση των υποπροϊόντων της καύσης των πρώτων υλών, που κάποια από αυτά έχουν σοβαρές επιπτώσεις στους ανθρώπους καιpoy u στο περιβάλλον.\nΠόσες μονάδες προγραμματίζονται να γίνουν και πού;\nΕίναι οχτώ μικρές μονάδες διάσπαρτες στα Γραμμενοχώρια, οι τρεις στο χωριό μας τον Λύγγο και σε απόσταση από τα σπίτια μας 500 με 800 μέτρα! Και οι υπόλοιπες πέντε διάσπαρτες στα Γραμμενοχώρια και προς τον δήμο Δωδώνης, κοντά στο χωριό Κωστάνιανη.\nΥπάρχει λόγος που είναι έτσι διασκορπισμένες;\nΣοβαρός λόγος! Είναι πολιτική της εταιρείας να τα σπάει σε μικρές μονάδες για να μπορεί να παίρνει πιο εύκολα τις άδειες. Αν κάνουν μια μεγάλη μονάδα, πρέπει να έχουν μεγαλύτερες αποστάσεις από κατοικημένες περιοχές, οι ρύποι θα είναι συσσωρευμένοι σε ένα μέρος, και χρειάζονται και πιο πολλές μελέτες. Στην ουσία παίρνουν μια φορά την άδεια και δεν ξαναελέγχονται για περιβαλλοντικές παραβάσεις! Και είναι χαρακτηριστικό στη χώρα μας να είναι ελλιπής ο έλεγχος!\nΤι περιλαμβάνουν οι εγκαταστάσεις;\nΑποθηκευτικούς χώρους για τις πρώτες ύλες και δεξαμενές όπου θα γίνεται η καύση. Δρόμοι δεν υπάρχουν για να φτάνουν εκεί τα φορτηγά και θα χρειαστεί να γίνει απαλλοτρίωση πολλών στρεμμάτων. Αντιπλημμυρικά έργα δεν προβλέπονται, ούτε και αντιπυρικές ζώνες. Είναι εύκολο να το φανταστεί κανείς αν προκύψει ένα ατύχημα από μία μόνο δεξαμενή ποιες θα είναι οι συνέπειες όχι μόνο για την περιοχή εδώ, αλλά για ολόκληρο το λεκανοπέδιο Ιωαννίνων…\nΥποβάθμιση ποιότητα ζωής, πολιτιστικής κληρονομιάς, πρωτογενούς τομέα\nΤι έχει να κερδίσει η περιοχή από αυτή τη δραστηριότητα;\nΤίποτε! Δεν θα κερδίσουμε. Θα χάσουμε πολλά! Θα μας μείνουν μόνο οι ωσμώσεις, οι ρύποι, οι άχρηστοι για μας δρόμοι και τα απόβλητα των αποβλήτων!\nΈχουμε πικρή πείρα εμείς στην περιοχή μας και σε ολόκληρο το λεκανοπέδιο με τα κουφάρια των νταμαριών! Ενώ είχαν υποχρέωση, εκείνοι που τα εκμεταλλεύτηκαν, να τα αποκαταστήσουν, φυτεύοντας δέντρα και τα λοιπά. Και τι έκαναν; Τα άφησαν να χάσκουν, ανοιχτές πληγές στα όμορφα βουνά μας… Και όμως αυτοί πλούτισαν!\nΚαι με την ενέργεια που θα παράγουν, κατά τη γνώμη μας, θα τροφοδοτούνε τις βόρειες χώρες της Ευρώπης.\nΔεν είναι τυχαίο που επέλεξαν την πιο ωραία μας περιοχή. Τις πολιτσιές, σε αυτόν τον μικρό κάμπο επέλεξαν να εγκατασταθούν! Θα υποβαθμιστεί η πολιτιστική μας κληρονομιά. Ο αρχαιολογικός χώρος της Δωδώνης, οι εκκλησίες μας, ο Ταξιάρχης που αποτελεί μνημείο του 13ου αιώνα μ.Χ. που βρίσκεται στην Κωστάνιανη, η Παναγία, στη θέση Καστέλι. Θα σταματήσει κάθε δραστηριότητα στην περιοχή μας και θα επηρεαστεί ο πρωτογενής τομέας. Υπάρχει μια βιολογική πιστοποιημένη μονάδα γαλακτοπαραγωγής με βοοειδή, που ανήκει σε έναν νέο άνθρωπο. Ποιος θα του δώσει πιστοποίηση όταν εκεί δίπλα θα λειτουργήσουν τρεις μονάδες καύσης αποβλήτων; Υπάρχουν μοσχάρια ελεύθερης βοσκής. Υπάρχει μια εταιρεία παραγωγής φυτικών καλλυντικών με έδρα τον Λύγγο, όπου συλλέγουν τις πρώτες ύλες από άνθη και φυτά της περιοχής. Υπάρχουν, και αρκετοί κτηνοτρόφοι που τροφοδοτούν με γάλα το εργοστάσιο της «Δωδώνη» και της «Όλυμπος». Αυτοί οι άνθρωποι έχουν μια ιδιαίτερη ανησυχία. Και θα υποβαθμιστεί η ποιότητα ζωής των κατοίκων.\nΘα προκύψουν θέσεις εργασίας;\nΚαι όσον αφορά τις θέσεις εργασίας, που με ρωτάτε, η μελέτη αναφέρει ότι θα υπάρχουν μόνο τρεις υπάλληλοι οι οποίοι θα λειτουργούν την κάθε μονάδα σε εικοσιτετράωρη βάση.\nΔεν υπολόγισαν σωστά! Οι παππούδες και οι γιαγιάδες δεν είναι μόνοι\nΗ αξία της κάθε μονάδας ανέρχεται σε 460 χιλιάδες ευρώ. Θα προέλθει όλη από δανειοδότηση από το ελληνικό τραπεζικό σύστημα. Πρόκειται για ιδιωτική κεφαλαιουχική εταιρεία.\nΕίναι η επιχείρηση ελληνική;\nΔεν γνωρίζουμε αν είναι ελληνική ή ξένη. Ορίζουν όμως έναν έλληνα διαχειριστή, ο οποίος δύναται και να μην έχει κανένα περιουσιακό στοιχείο για να μην προσβληθεί σε περίπτωση πτώχευσης. Ο οποίος έχει τη δυνατότητα στην πορεία να μεταβιβάσει ποσοστά του στους υπόλοιπους μετόχους-εταίρους, τους οποίους δεν γνωρίζουμε. Όλα αυτά, υπενθυμίζω ξανά, περιλαμβάνονται στη μελέτη που κατατέθηκε από την εταιρεία η οποία ονομάζεται ΑΠΕΙΡΩΤΑΝ ΕΝΕΡΓΕΙΑΚΗ ΙΚΕ και την υπέγραψε γιαννιώτης ηλεκτρομηχανολόγος, ο οποίος και την εκπροσωπεί στις διάφορες συνεδριάσεις, και υπογράφει αντ’ αυτής.\nΚαι είναι άνθρωποι που γνωρίζουν τις περιοχές. Ψάχνουν να βρίσκονται κοντά σε μεγάλα οδικά δίκτυα, να είναι χωριά με λίγους κατοίκους, όπως και είναι τα δικά μας, και στην πλειονότητα υπερήλικες. Άνθρωποι που να μην μπορούν πια να καλλιεργήσουν τη γη τους. Και γι’ αυτό υποκύπτουν εύκολα στα ψίχουλα που τους δίνουν…\nΌμως δεν υπολόγισαν σωστά. Οι παππούδες και οι γιαγιάδες δεν είναι μόνοι! Έχουν πίσω παιδιά και εγγόνια που νοιάζονται γι’ αυτούς. Και το αποδεικνύουμε!\nΚαι πάνω από όλα ελπίζουμε και ευχόμαστε αυτοί που κινούν τα νήματα να είναι ξένοι που δεν αγαπούν τον τόπο μας, και όχι έλληνες συντοπίτες μας. Και κυρίως να μην είναι άνθρωποι που έχουν σχέση με πολιτικά δρώμενα της πόλης μας, γιατί αυτό θα μας προκαλούσε κάτι πολύ παραπάνω από λύπη…\nΟι γυναίκες βγαίνουν πιο μπροστά\nΗ επιτροπή από ποιους αποτελείται, είστε μόνο γυναίκες; Πότε αρχίσατε να δραστηριοποιήστε;\nΕμείς είμαστε μια ομάδα ανθρώπων, γυναίκες και άντρες, μόνο που μερικές φορές οι γυναίκες βγαίνουν πιο… μπροστά! Όλοι οι κάτοικοι του χωριού εξέλεξαν ομόφωνα, στις 30 Αυγούστου 2020, μια επιτροπή να διαχειριστεί την όλη κατάσταση, και τους ευχαριστούμε πολύ για την εμπιστοσύνη! Εκεί τους ενημερώσαμε περί τίνος πρόκειται, για τις συμβάσεις όσον αφορά τις περιουσίες τους, για το τι σημαίνει βιορευστό και καύση, και τι επιπτώσεις έχουν στην περιοχή μας.\nΤους παραπλάνησαν, και κλαίνε με μαύρο δάκρυ\nΌμως βρεθήκατε μπροστά σε εκπλήξεις! Σας πρόλαβαν…\nΠράγματι! Και τώρα οι κάτοικοι που ενέδωσαν στις υποσχέσεις της εταιρείας, κλαίνε με μαύρο δάκρυ! Επαναστάτησαν, και ρωτούσαν αν μπορούσαν να ανακαλέσουν. Αλλά είναι αργά. Δεν μπορούν να ανακαλέσουν. Πολλοί περνάνε δίπλα μας και σκύβουν το κεφάλι, γιατί αντιλήφθηκαν το λάθος τους. Μερικοί είναι και συγγενείς μας. Εντάξει, δεν ήξεραν, δεν ρώταγαν;\nΗ εταιρεία έστειλε άνθρωπο, κάτοικο του χωριού, να ενημερώσει και να υποσχεθεί. Και μετά ήρθε ο εκπρόσωπος της εταιρείας και υπέγραψαν τα συμβόλαια.\nΣτην αρχή τους είπαν για φωτοβολταϊκά και ανεμογεννήτριες, για παραγωγή βιομάζας η οποία παράγεται από την καύση ξύλων και χορταριών, και έτσι θα καθαρίσει και ο τόπος. Αυτό δεν το θεώρησαν και κακό! Τους παραπλάνησαν! Και από αυτούς τους κατοίκους κανένας δεν πήγε να ρωτήσει πουθενά, ούτε δήμαρχο, ούτε δημοτικό σύμβουλο! Και υπήρξαν και άνθρωποι μορφωμένοι. Τώρα δεν μπορούν να ανακαλέσουν, τους έχει δέσει χειροπόδαρα η εταιρεία! Εφόσον πάρει την άδεια, μετά την τριετία, δεν απαιτείται η υπογραφή αυτού που έκανε την μίσθωση, θεωρείται δεδομένη.\nΣε 20 χρόνια τα αγροτεμάχια γίνονται περιουσία της εταιρείας…\nΜισθώσανε τα χωράφια τους ή τα πουλήσανε;\nΆλλοι τα πουλήσανε, 800 ευρώ το στρέμμα, και άλλοι τα νοικιάσανε 150 ευρώ το στρέμμα τον χρόνο και για 20 χρόνια. Στο μεταξύ τους υποσχέθηκαν δωρεάν θέρμανση, ρεύμα, νερό. Εδώ που τα λέμε σε μια εποχή μεγάλης οικονομικής κρίσης, με μια σύνταξη 300 ευρώ, τι θα κάνει ένας ηλικιωμένος; Τη στιγμή που δεν μπορεί να καλλιεργήσει, και τα αγροκτήματα είναι άχρηστα γι’ αυτόν; Και το ελάχιστο είναι σημαντικό!\nΚαι λοιπόν, όταν παρέλθει η εικοσαετία, αυτόματα η εταιρεία αγοράζει χωρίς τη συναίνεση του ιδιοκτήτη το αγροτεμάχιο που έχει μισθώσει. Και, χωρίς διαπραγμάτευση, σύμφωνα με την αντικειμενική αξία, γίνεται περιουσία της. Αυτά είναι όλα γραμμένα στο μισθωτήριο.\nΣτο μεταξύ η εταιρεία ψάχνει και για άλλα αγροκτήματα…\nΗ λύση; Να μην πάρουν την άδεια!\nΜπορούμε να πούμε ότι εκείνο που κυριολεκτικά τους σώζει είναι να μην υπογραφεί η άδεια εγκατάστασης; Πού βρίσκεται το όλο θέμα; Και ποιος αποφασίζει για την άδεια;\nΈτσι είναι ακριβώς! Να μην πάρουν την άδεια. Την οποία αποφασίζει η Αποκεντρωμένη Διοίκηση, και συγκεκριμένα τώρα είναι στο χέρι του κ. Βασίλη Μιχελάκη.\nΕμείς, η Επιτροπή, όπως σας προαναφέραμε, από την πρώτη στιγμή που αναλάβαμε, ήρθαμε σε επαφή με τον περιφερειάρχη και τους δημάρχους. Και αμέσως μετά πήραμε τη μελέτη στα χέρια μας, από τον κ. Καχριμάνη, για να δούμε περί τίνος πρόκειται. Μια μελέτη όμως δεν μπορεί να εκτιμηθεί παρά από έναν ειδικό, έναν περιβαλλοντολόγο. Και όχι μόνο αυτό, έπρεπε να τεκμηριώσουμε αυτά που αναφέραμε στο έγγραφο που καταθέσαμε στην Αποκεντρωμένη Διοίκηση. Όπου ζητούσαμε αναβολή της συνεδρίασης στην οποία θα αποφασιζόταν η άδεια εγκατάστασης της επιχείρησης, επειδή, κατά την άποψη μας, η μελέτη είναι ελλιπής και δεν τηρεί τους περιβαλλοντικούς όρους. Και πήραμε την αναβολή.\nΟ δε κ. Μιχελάκης, σε προσωπική του συνέντευξη σε τοπικό κανάλι, είχε αναφέρει τα εξής: «Να μου φέρνουνε στοιχεία, που θα τεκμηριώνουν ότι η μελέτη είναι ελλιπής». Και εμείς έπρεπε να παρουσιάσουμε αυτά τα στοιχεία, αλλά να βρούμε και κάποιον ειδικό να μας βοηθήσει. Το ψάξαμε πολύ! Πάρα πολύ. Σε όλη την Ελλάδα. Βρήκαμε κάποιον από την Αθήνα. Και επειδή θεωρήσαμε ότι το σωστό είναι, αντί της Επιτροπής, να μπει μπροστά ένας φορέας, απευθυνθήκαμε στον δήμο Ζίτσας, στον οποίον και ανήκουμε, ο οποίος και βέβαια ανταποκρίθηκε και ανέλαβε με δικά του έξοδα την τοποθέτηση του νομικού για την υπεράσπισή μας στο Περιφερειακό Συμβούλιο Περιβαλλοντικής Αδειοδότησης (ΠΕΣΠΑ) της Αποκεντρωμένης Διοίκησης. Ο δε δήμος Δωδώνης ανέλαβε την τοποθέτηση του περιβαλλοντολόγου, και μάλιστα με πολύ μεγάλο οικονομικό κόστος.\nΟ περιβαλλοντολόγος βρήκε όλα τα διάτρητα σημεία της μελέτης, που είχε καταθέσει η εταιρεία, και κλήθηκε να παρευρεθεί στην επόμενη συνεδρίαση της αποκεντρωμένης διοίκησης.\nΕίχε οριστεί για τις 12 του Μαρτίου, αλλά λόγω… αναρρωτικής άδειας του κ. Μιχελάκη αναβλήθηκε. Ένα από τα θέματα θα είναι και η έγκριση αδειών, όπως προανέφερα, για τις δυο μονάδες στην αρχή και έπονται οι άλλες έξι!\nΝα σας ευχηθώ καλή επιτυχία στον δύσκολο αγώνα σας!\nΕμείς θα κάνουμε το καθήκον μας, θα συνεχίσουμε να υπερασπιζόμαστε το περιβάλλον με όποιον τρόπο μπορούμε.\nΑπό ό,τι βλέπετε και ‘σεις, σε όλη την Ελλάδα οι άνθρωποι αντιδρούν, προσπαθούν, έχουν ξεσηκωθεί οι κοινωνίες, τις οποίες δεν τις λαμβάνουν υπόψη, όχι μόνο δεν τις ρωτάνε, αλλά ούτε καν τις ενημερώνουν!\nΚι οι εδώ κυβερνώντες, αν έχουν το θάρρος, να βγουν και να μας πουν ότι εμείς έχουμε σκοπό να κάνουμε την Ελλάδα ένα τεράστιο Βιομηχανικό Ενεργειακό Πάρκο και όποιος θέλει να έρθει να κάνει ό,τι επένδυση θέλει και χωρίς να λάβει υπόψη την ποιότητα ζωής των ανθρώπων, τον πολιτισμό, τη χλωρίδα, την πανίδα, το φυσικό κάλλος. Και να δηλώσουν ότι «Δεχόμαστε παντός είδους απόβλητα».


ΔΕΣΜΟΣ ΦΡΑΓΚΟΜΑΧΑΛΑ: προτιμήστε τον Περιφερειακό Αγ. Αρτεμίου | Chios News\nΑρχική Νέα Τοπικά ΔΕΣΜΟΣ ΦΡΑΓΚΟΜΑΧΑΛΑ: προτιμήστε τον Περιφερειακό Αγ. Αρτεμίου\nΔΕΣΜΟΣ ΦΡΑΓΚΟΜΑΧΑΛΑ: προτιμήστε τον Περιφερειακό Αγ. Αρτεμίου\n22 Σεπτεμβρίου 2004\nΈκκληση απευθύνει ο Εκπολιτιστικός Σύλλογος “Ο Δεσμός του Φραγκομαχαλά” προς όλους τους οδηγούς Οχημάτων της Χίου για χρήση της οδού παράκαμψης πόλης Χίου από Βαρβάσι ως Άγιο Αρτέμιο (Βοήθεια).\nΕνημερώνουμε όλους τους οδηγούς της Χίου ότι έγινε η ολοκλήρωση των εργασιών ασφαλτόστρωσης και η απομάκρυνση των σχετικών με αυτήν συνεργείων και μηχανημάτων και είναι έτοιμο για χρήση από όλα τα οχήματα το τμήμα οδικής παράκαμψης της πόλης της Χίου που αρχίζει από την γέφυρα Βαρβασίου ( όπισθεν Στρατοπέδου Γκιάλα) και φτάνει στον Άγιο Αρτέμιο (περιοχή παν. Βοήθειας).\nΚάνομε έκκληση σε όλους ανεξαιρέτως τους οδηγούς οχημάτων πάσης φύσεως που κατευθύνονται από τα νότια προς τη Δυτική Χίο να κινούνται σε αυτό τον νέο δρόμο προκειμένου να φτάνουν άνετα και ταχύτερα στον προορισμό τους χωρίς να διασχίζουν το κέντρο της πόλης και παράλληλα να προσφέρουν μια ανακούφιση στο κυκλοφορικό πρόβλημα που εδώ και χρόνια αντιμετωπίζει η περιοχή Φραγκομαχαλά- Τρουλλωτής.\nΙδιαίτερα παρακαλούνται οι οδηγοί βαρέων οχημάτων , μεταφορείς εμπορευμάτων με μακριές νταλίκες προς τις αποθήκες σούπερ μάρκετ και οδηγοί απορριμματοφόρων να επιλέγουν πλέον αυτό τον δρόμο για τις κινήσεις τους και να σταματήσουν τα πάνω- κάτω από τον Φραγκομαχαλά, την πλατεία, το λιμάνι και τις κεντρικές οδούς της Χίου. Αν παρ΄ ελπίδα διαπιστώσουμε σε μικρό χρονικό διάστημα ότι δεν υπάρχουν τα αναμενόμενα αποτελέσματα για την κίνηση νταλικών, φορτηγών , βαρέων οχημάτων, απορριμματοφόρων, τότε θα ζητήσουμε την λήψη κατάλληλων μέτρων από την αρμόδια αρχή κυκλοφορίας .\n“Ο Δεσμός του Φραγκομαχαλά”\nΠροηγούμενο άρθροΟχι των Ολύμπων στην απαλλοτρίωση του στρατού\nΕπόμενο άρθροΕγκαίνια έκθεσης στο Βροντάδο


ποίηση « Άλφα Στερητικό\nFabrizio De André / Εκείνο που δεν έχω…\nΕκείνο που δεν έχω είναι ένα άσπρο πουκάμισο,\nεκείνο που δεν έχω είναι ένα μυστικό στην τράπεζα.\nΕκείνο που δεν έχω είναι τα πιστόλια σου,\nγια να κατακτήσω τον ουρανό, για να κερδίσω τον ήλιο.\nΕκείνο που δεν έχω είναι να την βγάλω καθαρή,\nεκείνο που δεν έχω είναι αυτό που δεν μου λείπει.\nΕκείνο που δεν έχω είναι τα λόγια σου\nγια να κερδίσω τον ουρανό, για να κατακτήσω τον ήλιο.\nΕκείνο που δεν έχω είναι ένα ρολόι που να πηγαίνει μπροστά,\nγια να πηγαίνω γρηγορότερα από τον χρόνο και να είμαι σε κάποια απόσταση.\nΕκείνο που δεν έχω είναι ένα σκουριασμένο τραίνο,\nγια να με μεταφέρει πίσω εκεί που ξεκίνησα.\nΕκείνο που δεν έχω είναι ένα χρυσό δόντι.\nΕκείνο που δεν έχω είναι ένα ωραίο δείπνο.\nΕκείνο που δεν έχω είναι ένα μεγάλο λιβάδι\nγια να τρέξω πιο γρήγορα από την μελαγχολία.\nΕκείνο που δεν έχω είναι τα χέρια μου στο σώμα σου.\nΕκείνο που δεν έχω είναι μια διεύθυνση στην τσέπη.\nΕκείνο που δεν έχω είσαι εσύ με το μέρος μου.\nΕκείνο που δεν έχω είναι να σε ξεγελάσω στο παιχνίδι.\nΕκείνο που δεν έχω είναι ένα άσπρο πουκάμισο.\nΕκείνο που δεν έχω είναι να την βγάλω καθαρή.\nΕκείνο που δεν έχω είναι τα πιστόλια σου\nΕκείνο που έχω είναι…»\n1 Comment Posted in ποίηση, έρωτας, ελευθερία, quotes Tagged Fabrizio De André, ποίηση, Νίκος Ρωμανός, έρωτας, αναρχικοί πολιτικοί κρατούμενοι, μουσική\nΤα σκατά, Αντονέν Αρτώ\nΓια να υπάρξεις είναι αρκετό να αφεθείς να είσαι,\nαλλά για να ζήσεις πρέπει να είσαι κάποιος,\nπρέπει να έχεις ένα ΚΟΚΑΛΟ,\nνα μη φοβάσαι να δείξεις το κόκκαλο,\nκαι να διακινδυνεύσεις να χάσεις τη σάρκα.\nΟ άνθρωπος από πάντα αγαπούσε περισσότερο τη σάρκα από τη γη των οστών.\nΚαι τότε δεν υπήρχε παρά γη και ξυλεία από κόκαλα,\nκαι αναγκάστηκε να κερδίσει τη σάρκα του,\nδεν υπήρχε παρά σίδερο και φωτιά\nκι από σκατά ούτε ίχνος,\nκι ο άνθρωπος φοβήθηκε μήπως χάσει τα σκατά\nή μάλλον πεθύμησε τα σκατά\nκαι γι’ αυτά θυσίασε το αίμα.\nΓια να έχει τα σκατά, τη σάρκα με λίγα λόγια,\nκαι σιδερικά από κόκαλα\nκαι όπου δεν είχε να κερδίσει το είναι\nαλλά είχε μόνο να χάσει τη ζωή.\nΕκεί ο άνθρωπος έκανε πίσω και το έβαλε στα πόδια.\nΤότε τα θηρία τον έφαγαν.\nΔεν υπήρξε βία, προσφέρθηκε μόνος του στο θηριώδες γεύμα.\nΤο βρήκε του γούστου του,\nέμαθε κι αυτός να παριστάνει το θηρίο,\nκαι να τρώει το ποντίκι με λεπτότητα.\nΚαι από πού προέρχεται αυτή η ταπεινή αισχρότητα;\nΑπό το ότι ο κόσμος δε μορφοποιήθηκε ακόμα\nή από το ότι ο κόσμος δεν έχει παρά μια μίζερη\nιδέα για το σύμπαν\nκαι θέλει να την κρατήσει αιώνια,\nπροέρχεται από το ότι ο άνθρωπος μιαν ωραία μέρα\nόρισε την ιδέα του κόσμου.\nΔύο δρόμοι του προσφέρονταν:\nκείνος του άπειρου εκτός,κείνος του έσχατου εντός.\nΚαι διάλεξε το έσχατο εντός,\nόπου δεν έχει παρά να συντρίβει το ποντίκι,\nτη γλώσσα, τον πρωκτό, ή τη βάλανο.\nΚαι ο θεός, ο θεός ο ίδιος κατάστρεψε την κίνηση.\nΟ θεός λοιπόν είναι ένα είναι;\nΑν είναι, είναι σκατά.\nΑν δεν είναι ένα είναι, δεν είναι.\nΔεν είναι λοιπόν,\nαλλά δεν είναι με τον ίδιο τρόπο που το κενό προχωρά\nμε όλες του τις μορφές,\nαπό τις οποίες η πιο τέλεια απεικόνισή του\nείναι η παρέλαση μιας αμέτρητης στρατιάς\nΕίστε τρελός κύριε Αρτώ,\nκαι η Θεία Λειτουργία;\nΕγώ ανυμνούμαι τη βάφτιση και τη λειτουργία.\nΔεν υπάρχει ανθρώπινη πράξη που,\nστο ερωτικό επίπεδο,\nνα είναι πιο βλαβερή από την κάθοδο\nτου αυτονομαζόμενου Ιησού Χριστού\nστις άγιες τράπεζες.\nΕίναι δύσκολο να με πιστέψουν\nκαι βλέπω ήδη το κοινό να σηκώνει τους ώμους του\nαλλά ο λεγάμενος Χριστός\nείναι εκείνος που μπροστά στο θέαμα\nτης μουνόψειρας του θεού\nδέχτηκε να ζήσει χωρίς σώμα,\nενώ μια στρατιά από ανθρώπους,\nαποκαθηλωμένοι από ένα σταυρό\nόπου ο θεός από καιρό πίστευε πως τους είχε καρφωμένους,\nκαι πάνοπλη από σίδερο,\nαπό φωτιά και από κόκαλα,\nπροχωράει βρίζοντας τον Αόρατο\nγια να ξεμπερδέψει μια για πάντα\nμε την ΥΠΟΘΕΣΗ ΤΟΥ ΘΕΟΥ..\n*Από το βιβλίο “Για να τελειώνουμε με την υπόθεση του θεού”, Εκδόσεις “Αιγόκερως”, 1989 (β’ έκδοση) σελ. 24-27. Μετάφραση: Λυδία Κουβάτσου\n1 Comment Posted in ποίηση, Αναδημοσιεύσεις, αθεΐα Tagged ποίηση, τέχνη, Αρτώ, Αθεΐα, Αντονέν\nΣεΞ ★ ΠυΡ\nΠαραλλαγή απο τον Ρωμαίο και Ιουλιέτα του Σαίξπηρ φυσικά!\nLeave a comment Posted in ποίηση, φωτογραφίες, Μουτζούρες τοίχου, έρωτας, quotes Tagged 1312, acab, ποίηση, συνθήματα, σαίξπηρ, σεξπυρ, φωτογραφία, Μουτζούρες τοίχου\nΠαιχνίδια της γλώσσας – Δημήτρης Σολδάτος\nΣτην Ωραία Κοιμωμένη\nπου αν με ονειρευόταν\nδεν θα την ξύπναγα ποτέ\nΤι περιμένεις να διαβάσεις σ’ ένα ποίημα;\nΠες μου κι εγώ θα το γράψω\nΜαγειρεύω καλά τις λέξεις όταν πεινάνε οι πράξεις\nΔοκίμασε και θα δεις πόσο τυφλή είσαι στις γεύσεις\nΗ λέξη ΘΑΛΑΣΣΑ παραδείγματος χάριν\nΚοίτα πόσο αλάτι κουβαλάει μέσα της\nΓια να μην σαπίζει το γαλάζιο\nΚαι να νοστιμίζουν τα ναυάγια\nΗ λέξη ΕΡΩΤΑΣ εμπεριέχει πάντοτε μιαν απορία\nΤην προτιμώ απ’ την βεβαιότητα πως δεν μ’ αγαπάς\nΑπορία όμως σημαίνει και φτώχεια\nΠοτέ δεν την εμπλούτισα που σ’ αγαπώ\nΕίδες πόσα παιχνίδια μπορεί να παίξει η γλώσσα;\nΘέλεις να κάνω εγώ το ρήμα\nΚι εσύ να με κλείνεις μέσα στην αγκαλιά σου;\nΔεν πειράζει που το «κλίνεις» γράφεται αλλιώς\nΈτσι κι αλλιώς αν θέλουμε ν’ αγκαλιαστούμε\nΠρέπει να υποπέσουμε σε λάθη\nΈλα άνοιξε τα χέρια σου (σαν παρένθεση)\nΚι εγώ θα κάνω σύμπτυξη στην λογική μου για να χωρέσω\n«Για να χωρέσω»\nΣαν να λέμε «για να ’χω» μια θέση «έσω»\nΔηλαδή μέσα σου\nΚι εκείνο το «ρ» που παρεμβάλλεται\nΑνάμεσα στο «για να ’χω» και στο «έσω» τι θα το κάνουμε;\nΠάντα κάτι παρεμβάλλεται ανάμεσα σε σένα και σε μένα\nΚαι δεν ξέρουμε τι να κάνουμε\nΆσε μ’ ανάμεσα στην ποίηση και στην ζωή\n«Άσε μ’ ανάμεσα»\nΑυτή η φράση διαβάζεται κι ανάποδα\nΣαν να υπονοεί πως καμιά φορά δεν ξέρουμε\nΠοια είν’ η αρχή και ποιο το τέλος\nΟύτε πού τελειώνει η ποίηση\nΚαι πού αρχινά η ζωή\nΜόνο ένα γράμμα έχουνε κοινό\nΊσως να καταλάβεις γιατί και στα δύο γνώρισα την ήττα\nΓια κοίτα πόσο άδειες είναι οι λέξεις όταν γεμίζουν από έρωτα!\nΑπό το “Nobel λόγω ατεχνίας”\n(ευχαριστώ πολύ την Βαλέριανα που μου το έμαθε!)\nLeave a comment Posted in ποίηση, Αναδημοσιεύσεις, έρωτας Tagged ποίηση, τέχνη, Έρωτας, Δημήτρης Σολδάτος\nΑντώνης Δωριάδης – Σε αυτόν που τοποθετεί τις βόμβες στην πατρίδα μου\nαπόψε θα ξενυχτήσω παρακαλώντας τον τρελό θεό μου\nμες απ’ τους καπνούς των τσιγάρων και τις άδειες\nνα μου στείλει για να σου πώ το πιο ερωτικό μου τραγούδι που ποτέ για καμμιά γυναίκα δεν είπα\nγιατί καμιά γυναίκα ποτέ δεν ερωτεύτηκα περισότερο\nαπ’ τις δυο παλάμες σου, αδερφέ μου\nκαμιά Άνοιξη, καμιά Ανατολή\nκανένας ποιητής στους αιώνες\nκαμιά ηδονή δε με συνάρπασε τόσο\nόσο τούτη η έκρηξη απ΄ τα χέρια σου\nπου σα μια απερίγραπτη εκσπερμάτωση\nμε συγκλόνισε όλον\nω, κι ο Ιησούς θα ζήλευε τις άγιες θαυματουργές σου\nΚαταστρέφω απο σήμερα όλα\nτα άχρηστα βιβλία που μου ΄χαν επιβάλλει\nόλους τους δίσκους μουσικής και ξένων γλωσσών\nξεχνάω κάθε φιλοσοφία και ηθική που μου δίδαξαν\nκι έρχομαι πλάι σου\nταπεινός μαθητής υπηρέτης των προσταγών σου\nξαναμαθαίνοντας όλα τα πράγματα απο την Αρχή:\nΤην προέλευση του φωτός\nΤην ανάλυση των χρωμάτων\nΤην καταγωγή του ψωμιού\nΘα είναι μια πορεία κοπιαστκή αυτή που θα κάνουμε,\nθα χαθούμε πολλές φορές ταξιδεύοντας\nστον αστρικό μας κόσμο\nμα η ΕΛΕΥΘΕΡΙΑ\nΓι αυτό εγώ\nπου τοποθέτησες τούτη τη βόμβα\nαπο τον άλλο\nΚαι οφείλω να σου το πω, αδερφέ μου\nδεν περιμένουμε ΚΑΜΙΑ ΒΟΗΘΕΙΑ\nείναι υπόθεσή μας\nόπως τα παπούτσια\nη οδοντοβουρτσά μας.\nμετά απο κάθε έκρηξη\nθα πλένω τα χέρια σου με τριανταφυλλόνερο\nαπο τα δάκρυα των βασανισμένων\nσαν ένα σκυλί θα σε κοιτάζω στα μάτια\nκαι με το νεύμα σου μόνο θα καταλαβαίνω\nγιατί εσύ, αδερφέ μου\nδεν είσαι μαθημένος σε άχρηστα λόγια\nμήτε σε συνθήματα πονηρά\nπως ΟΤΑΝ ΣΕ ΕΧΟΥΝΕ ΠΙΑΣΕΙ ΑΠΟ ΤΟ ΛΑΙΜΟ\nγια να μην πω\nνα συνδιαλέγεσαι με τους ΔΗΜΙΟΥΣ ΣΟΥ\nπως ΔΕΝ ΥΠΑΡΧΕΙ ΚΑΝΕΝΑΣ ΔΙΑΛΟΓΟΣ\nκαμια γλώσσα περισσότερο αποτελεσματική\nνα, γιατί είμαι ερωτευμένος μαζί ΣΟΥ.\nΚι άλλες βόμβες λοιπόν\nκι άλλες ακόμα\nΣτις καρέκλες που κάθονται\nΣτο πιάτο που τρώνε\nΣτο ποτήρι που πίνουν νερό\nΣτο κρεβάτι καθώς κοιμούνται\nΣτα αμαρτωλά τους σεντόνια\nΓεμάτα ακαθαρσίες και σπέρματα\nΚαι αίματα παρθένων παιδιών\nΩς μες στο κεφάλι τους\nΠου σαν ένα αραχνιασμένο παλαιοπωλείο\nΝα τιναχτεί στον αέρα.\nΘα τις γεμίσω\nτα πλεμόνια μου\nσυπληρώνοντάς τες με την εκρηχτική ύλη\nτου πνεύματος μου\nπου σαν μια ακατάπαυστη αιμορραγία\nμε πλημμύρισε όλον\nΝ’ανθίσει τούτος ο τόπος σαν ένα Ανοιξιάτικο\nΣαν μια ανυπέρβλητη νύχτα ερωτική του Μαγιού\nΓιατί μια τέτοια νύχτα θα διαλέξουμε, αδερφέ μου\nώσπου να φτάσουμε ως τη ΜΗΤΡΑ\nΘα τοποθετήσουμε την πιο υπέχοχη βόμβα μας\nΠου σαν ένας ασύγκριτος μοναδικός ΦΑΛΛΟΣ\nΠάνω απο όλα\nΜες απ’ τα δάκρυα\nΣαν ένα τραγούδι κυκλώπειο\nΓια μια τέτοια Επανάσταση θέλω να σου μιλήσω σήμερα, αδερφέ μου\nΓια μια επανάσταση που με καμμιά προηγούμενη δε συγκρίνεται :\nστρατός παντοδύναμος απ’ όλους Αυτούς όσους χάθηκαν άδικα μες τις μάχες της καθημερινότητας Αυτούς με τα μεγάλα μάτια των φυλακισμένων και τα ακρωτηριασμένα μέλη των βασανισμένων Όσοι εξοντώθηκαν στους σφαγιασμούς των ονείρων και θυσιάστηκαν στους τόπους των εργασιών Όσοι έζησαν μια ζωή με το σιδερένιο αστέρι του καταδικασμένου στο στήθος Όλοι οι εξευτελισμένοι απο την ανέχεια και οι απαγχονισμένοι απ’ την απελπισία Όσοι οι προδομένοι και όσοι οι νικημένοι Όσοι περιμένουν τρέμοντας άγρυπνοι ένα χτύπο στην πόρτα απο το Δήμιο με την όψη Αστυνομικού Ιδιοκτήτη ή Δικαστή Όσοι πνίγηκαν απο τις φτυσιές και συντρίφτηκαν απο το αδίστακτο δίκαιο της Κοιλιάς Όσων οι όρχεις θρυμματίστηκαν και τα αιδοία των κοριτσιών πολτοποιήθηκαν απο το σιδερένιο πέλμα της Τυφλής Εξουσίας\nΠιασμένοι χέρι με χέρι στην κεντρική μεγάλη Πλατεία\nΤο ρύζι βροχή και τα κουφέτα βουνό\nΓια τους αιώνιους Γάμους της αποκαταστημένης\nΤότε κι οι Δειλοί οι Πονηροί οι Προδότες κι οι Ψεύτες άλλο δρόμο σωτηρίας μη έχοντας στους υπονόμους θα\nκρυφτούν στους βόθρους και στα σκουπίδια και σε έντομα βρωμερά θα μεταμορφωθούν σε ποντικούς και σκουλίκια\nκαι με ανθρώπινη λαλιά για τα άνομα έργα τους θα απολογηθούν Και τόση θα είναι η ντροπή τους και το βάρος του δάκρυου που οι πολυκατοικίες θα σκύψουν απο ντροπή στα υπόγεια Και στρατώνες αίθουσες παλατιών τράπεζες υπουργεία και δημόσια μέγαρα θα καταρρεύσουν απο φόβο Και έλεος θα ζητήσουν και συγνώμη απο τους τόπους βασανισμών εξορίες εργοστάσια τάφους και αζήτητα πτώματα στα νεκροτομεία Και θα αποφλοιωθούν όλοι οι τοίχοι\nπου πάνω τους χαράχτηκαν γράμματα και συνθήματα σαν αυτά : ΕΙΡΗΝΗ – ΑΓΑΠΗ – ΨΩΜΙ – ΕΛΕΥΘΕΡΙΑ Κι όπου έτρεξε αίμα σταγόνα σταγόνα θα περισυλλεχτεί και με σεβασμό και κατάνυξη πάνω σε φύλλα καθάριου χρυσού θα εναποτεθεί κι όλες οι πράξεις θα ξαναζυγιστούν μια μια μες στα διάπλατα μάτια του μικρού παιδιού Κι η πληρωμή θα δοθεί επί Δικαίων κι Αδίκων Ενώ τα τυπογραφεία νυχτοήμερα θα εργάζονται κι όγκοι τόννοι το χαρτί και σαν άμμος\nτης θάλασσας τα τυπογραφικά στοιχεία για να αποδοθεί όλο το Δίκαιο σε αυτούς που το στερήθηκαν αιώνες.\nΚι η ιστορία θα ξαναγραφτεί\nαπο το Άλφα\nως το Ωμέγα.\nΚαι τότε θα μπορούμε να εισέλθουμε στην Ακρόπολη\nΚαι μέσα της να φυλάξουμε σαν αιώνιες Διαθήκες\nΤη βόμβα σου\nΔίπλα στα ματωμένα όνειρα ολων Αυτών\nΤΩΝ ΑΝΩΝΥΜΩΝ ΜΑΡΤΥΡΩΝ\nΤΩΝ ΑΜΕΤΡΗΤΩΝ ΑΝΩΝΥΜΩΝ ΜΑΡΤΥΡΩΝ\nΠΟΥ ΓΚΡΕΜΙΣΤΗΚΑΝ ΑΠΟ ΤΙΣ ΠΑΝΥΨΗΛΕΣ\nΣΚΑΛΩΣΙΕΣ ΤΗΣ ΕΛΕΥΘΕΡΙΑΣ ……\nΣτους Αιώνες των Αιώνων\n1 Comment Posted in ποίηση, έρωτας, ένοπλος αγώνας Tagged ποίηση, τέχνη, αντάρτικο πόλης\nΣκόρπια αποφθέγματα του Louis Scutenaire\nΗ πλήρης κατανόηση της μαλακίας που έχουν οι ειλικρινείς άνθρωποι είναι εκπληκτική.\nΘέλω να κάνω όσο το δυνατόν λιγότερες από τις βρωμοδουλειές μου ανθρώπινα.\nΤο μέλλον υπάρχει μόνο στο παρόν.\nΥπάρχουν άνθρωποι τους οποίους εκτιμώ τόσο λίγο, που θα ήταν άχρηστο να πώ κάτι γι αυτούς, μιας και δε θα μπορούσε να γίνει χειρότερο.\nΟι άνθρωποι έχουν επινοήσει εκατομμύρια θεών, για να κρύψουν την ίδια τη δύναμή τους, την οποία φοβούνται, από τους εαυτούς τους.\n’λλος ένας λόγος που οι άνθρωποι επινόησαν τους θεούς είναι για να παρηγορηθούν πως η μιζέρια τους είναι σταλμένη από κάποια ανώτερη δύναμη.\nΚάθε φορά που πεθαίνει κάποιος, είναι διαφορετικά.\nΑς μη ξεχνάμε ότι οι αφέντες μας έχουν τις ψυχές δούλων.\nΤα δημόσια πρόσωπα είναι αυτοί που βγήκαν απ’ τη σκιά για να βουτήξουν στα σκατά.\nΔεν έχω άλλο στόχο από την απόλυτη απελευθέρωση κάθε τί ζωντανού. Τίποτα δεν είναι ζωντανό.\nΗ ζωή θα είναι ωραία όταν η δουλειά γίνει μια απόλαυση που θα μπορεί να δοκιμάσει ο καθένας.\nΚοιμάσαι για τα αφεντικά.\nΔεν είναι φρόνιμο να μένεις πιστός σε φίλους που δεν είναι πιστοί στον εαυτό τους.\nΗ δικαιοσύνη περιλαμβάνει επίσης την καταδίκη του δικαστή.\nΌταν ήμουν νέος, τα εργατικά ατυχήματα ήταν τόσο συχνά στη χώρα μου που όταν περνούσε μια νεκροφόρα ακολοθούμενη από κηδεία, κανείς δε ρώταγε “Ποιός πέθανε;” αλλά μάλλον, με ένα είδος μαύρου χιούμορ: “Από που τον βγάλανε;”, εννοώντας “τί δουλειά έκανε όταν σκοτώθηκε;”. Και, λες κι αυτοί οι θάνατοι δεν ήταν ήδη αρκετοί, στις απεργίες ερχόταν ολόκληρος ο στρατός για να πυροβολήσει τους εργάτες. Θυμάμαι μια διαδήλωση που πήγαινα, καθισμένος στους ώμους του Meme Diablot. Οι στρατιώτες άρχισαν να πυροβολούν, κι εμείς πέσαμε στο έδαφος και συρθήκαμε τριακόσια μέτρα με τις κοιλιές μας. Ακριβώς δίπλα μου ήταν ένας μεγάλος άνδρας με βελούδινο σακάκι, ο Victor Pintat, που ούρλιαζε με έναν εξεγερτικό ενθουσιασμό και χόρευε καθώς σερνόταν.\nΔέχομαι τα πάντα εκτός από αυτά που με κρατούν σε μια κατάσταση εξυπηρέτησής μου.\nΑυτό που εξοργίζει τους γείτονες, κινεί την περιέργια των παιδιών τους.\nΤο δυστυχές, για την εκπαίδευση των παιδιών, είναι ότι οι αναμνήσεις των πολέμων γράφονται από αυτούς που δε σκοτώθηκαν στον πόλεμο.\nΤα αφεντικά είναι σκατά που έχουν εξουσία, οι υπήκοοι τα κάνουν σκατά όταν έχουν εξουσία.\nΠρολετάριοι όλων των χωρών, δεν έχω καμία συμβουλή για σας.\nΈνας τσατισμένος μπάτσος μυρίζει, ακόμα χειρότερα από έναν κανονικό.\nΔώσε την υπεραξία σου στους φτωχούς, ώστε να τα πάρουν από αυτούς οι πλούσιοι, και γιάτρεψε τους λεπρούς, ώστε να μπορέσουν να επιστρέψουν στο εργοστάσιο.\nLouis : 9 στις 10 φορές έχω δίκιο.\nLorraine: Τί κρίμα που συνήθως υπάρχουν 10 φορές.\nΟ αδερφός μου είπε μια μέρα σε δυο παντρεμένους καθολικούς νέους που γνώριζε: “Ώ, εσείς, που σήμερα κολυμπάτε στην ευλογία του θεού και των ανθρώπων! Τι κρίμα! η θρησκεία και οι νόμοι δεν κάνουν τίποτα άλλο από το να κρύβουν την ανηθικότητα και το έγκλημα!”\nΤο αρχαιότερο επάγγελμα του κόσμου είναι δυστυχώς αυτό του ιεροκύρηκα.\nΔεν πρέπει να θέλουμε να πάρουμε τα αγαθά που έχουν οι πλούσιοι, αλλά να τα κάνουμε να αηδιάζουν και τους ίδιους ακόμα.\nΠαραείμαι φιλόδοξος για να έχω μια φιλοδοξία.\nΝα μεγαλώνεις και να χαλαρώνεις τα δεσμά σου, είναι το αντίθετο από το να τα σπάς.\nΝα αυτοκτονήσεις; Μα, αυτό δεν κάνεις μια ζωή;\nΚαλός εργάτης σημαίνει ένα φτωχό και βαρετό κορόιδο.\nΕίναι προτιμότερο να ρίξεις μια μπουνιά στο πρόσωπο ενός πλούσιου παρά να του ρίξεις μια μούτζα.\nΗ ύπαρξη των χριστιανών αποδεικνύει την ανυπαρξία του θεού.\nΤο ότι κάποιοι άνθρωποι δεν έχουν δουλειά είναι δυσάρεστο μόνο και μόνο επειδή οι υπόλοιποι έχουν.\nΑφού ολοκλήρωσα τα αριστουργήματά μου, προσηλυτίστηκα στην τεμπελιά.\nΟι δούλοι συνήθιζαν να κλαίν πάνω απ’ τα πτώματα των αφεντών τους μόνο όταν φοβούνταν για τους νέους αφέντες.\nΤο μόνο έπος που με συγκινεί είναι αυτό της συμμορίας Μπονό.\nΜισώ τη δουλειά τόσο πολύ, που δεν μπορώ καν να ζητήσω από άλλους να την κάνουν.\nΑς κάνουμε μια εκδρομή να εξερευνήσουμε τις κοινοτυπίες.\nΜη ξεχάσεις να μου διαβάσεις την στήλη των κηδειών. Πάντα με ευχαριστούσαν οι ειδήσεις.\nΚαταλήγω να βαριέμαι μαζί σου μόνο και μόνο για να ξεγελάσω τη δική μου βαρεμάρα.\nΤα πάντα είναι υποθετικά. Ακόμη κι αυτό.\nΗ κλοπή και η κληρονομιά, αυτές είναι οι δυο πηγές του πλούτου.\n[Μετάφραση στα αγγλικα έγινε από τον αμερικανό σύντροφο Jordan Levinson την πρωτοχρονιά του 2005 για το σάιτ Live Free Or Buy Trying! ]\nΟ Louis Scutenaire (1905-1987) ήταν μια πολύ ενδιαφέρουσα περίπτωση ποιητή. Μετά από σπουδές εγκληματολογίας, εργάστηκε για λίγα χρόνια ως δικηγόρος πριν τα παρατήσει για μια κατώτατη θέση κρατικού λειτουργού. Υπήρξε κεντρική φιγούρα του βελγικού σουρρεαλισμού -συνεισέφερε στη “Σουρρεαλιστική Επιθεώρηση”, ενώ δημοσίευε και δικά του ποιήματα, κυρίως αφορισμούς και μαύρο χιούμορ. Γρήγορα θα αντιταχθεί στην βαθμιαία εμπορευματοποίηση του σουρρεαλισμού, αλλά και στη χαζοχαρούμενη συμπάθεια των δυτικών διαννοουμένων για τη σταλινική Σοβιετική Ένωση, προσχωρώντας στον αναρχικό χώρο, και διατηρώντας μέχρι τέλους την σαρκαστική καχυποψία του απέναντι σε κάθε εξουσία και αυθεντία.\n2 Comments Posted in ποίηση, αντιπολιτισμός, quotes Tagged ποίηση, Αποφθέγματα, μηδενισμός, Louis Scutenaire, quotes\nΗλίας Πετρόπουλος, από το “Ποτέ και Τίποτα”\nΣκέβρωσα από το γράψιμο\nκαι απ’ την αβάσταχτη μελαγχολία\nπου με καταδιώκει από το ’44\nΣτα δεκάχρονα από το θάνατό σου\nαλησμόνητε Άρη Αλεξάνδρου\nσηκώθηκα και πήγα στο Thiais\nτο μακρινό παριζιάνικο νεκροταφείο\nγια να προσκυνήσω τον τάφο σου,\nΆρη, αξέχαστε φίλε\nκαι δεν είδα μήτε φυλλαράκι\nπάνω στην πλάκα που σκεπάζει το φέρετρό σου\nκανείς δεν θυμήθηκε την μαύρη ημερομηνία.\nΚαι τώρα πια, αυτά τα κωλόπαιδα\nδεν ξέρουν ούτε το όνομά σου\nούτε τα βιβλία σου.\nΆρη μου, ποιοι σ’ έχουν μισήσει πιο πολύ:\nοι κομμουνιστές ή η μπουρζουαρζία;\n(Ηλίας Πετρόπουλος, Ποτέ και Τίποτα)\nLeave a comment Posted in ποίηση Tagged ποίηση, τέχνη, Ηλίας Πετρόπουλος\nΟ μικρός βομβιστής\nΜου ‘παν έλα να φάμε ναζί\nΑντίφα δράση ως την άκρη της γης\nΚι εγώ γυρίζω απόψε για να τους βρω\nΤα πόδια τους να σπάσω μ’ ένα λοστό\nκρακ – κρακ – κρακ — κρααακ\nΜες στη νύχτα γαμώ το Χριστό\nΤι βόμβα να τους βάλω που’ μαι φτωχό\nΦέρνω τα γκάζια μου που τόσο αγαπώ\nΣτην πόρτα θα τους βάλω μηχανισμό\nμπαμ – μπαμ – μπαμ — μπαααμ\nΜες στη νύχτα φασίστες θρηνούν\nΓια τα γραφεία τους που ψάχνουν να βρουν\nΜε τη φωτιά κρυμμένη μες στην καρδιά\nΤη σβάστιγκα θα καίμε παντοτινά\nαντιφά – φα – φα — φααα\nΠΗΓΗ: Κρυμμένα Indymedia!\nLeave a comment Posted in ποίηση, ρατσισμός, Ατάκες, Αναδημοσιεύσεις, αντιπατριωτισμός, αντιφασισμός, αναρχία, μουσική Tagged antifa, antinazi, happy new fear, Άλφα Στερητικό, χριστούγεννα, Ο μικρός βομβιστής, αντιφα, αντιναζί, merry crisis, the little bomber


Το «έξυπνο» στρώμα που ανιχνεύει την… απιστία! (βίντεο) eNews24.gr\n19 Απριλίου 2016 eNews24.gr Υγεία\nΦρίκη: Όχι μόνο έπιασε τη σύζυγό του με τον εραστή της στα πράσα αλλά του το... έκοψε με τα δόντια!\nΗ αποκάλυψη της Σάσας Σταμάτη: «Άρχισα να τρέμω, με κυνηγούσε με το σώβρακο»\nΕνώπιον «ευνοϊκής» Ιεράς Συνόδου ο άπιστος ιερέας που «πιάστηκε στα πράσα» με παντρεμένη\nΕλληνίδα ηθοποιός εξομολογείται: “Όταν έμαθα ότι με κεράτωσε ο άνδρας μου κόντεψε να μου στρίψει”


Ποικίλο Όρος | XΤΥΠΟΣ online\nΑρχική Ειδήσεις Ποικίλο Όρος\nΑυτοψία από τους εθελοντές πολιτικής\nπροστασίας και το Δήμο Περιστερίου\nΟι Εθελοντές Πολιτικής Προστασίας της Μ.Κ.Ο. ΚΙ.ΠΟ.Δ.Α., συμμετείχαν το Σάββατο 16 Απριλίου σε κοινή επίσκεψη – αυτοψία στο Ποικίλο Όρος Εθελοντών και Δήμου Περιστερίου, προκειμένου να διαπιστωθούν από κοντά τόσο οι εδαφολογικές ιδιαιτερότητες της περιοχής όσο και τα προβλήματα που υπάρχουν, ιδιαίτερα τώρα που είμαστε λίγο πριν από την έναρξη της αντιπυρικής περιόδου για το έτος 2011.\nΕπικεφαλής της αυτοψίας ήταν ο εντεταλμένος Δημοτικός Σύμβουλος για την Πολιτική Προστασία, Αντιστράτηγος της Π.Υ. ε.α. κ. Στέλιος Κανέλλος με τη βοήθεια του Προϊστάμενου του Γραφείου Πολιτικής Προστασίας του Δήμου Περιστερίου κ. Πέτρο Σιαμάντη.\nΟι Εθελοντές Πολιτικής Προστασίας με την πολύτιμη βοήθεια της Λέσχης Περιστερίου «4Χ4» με ειδικά διασκευασμένα Τζίπ αλλά και ένα όχημα από τον Δήμο Περιστερίου διέσχισαν όλο τον ορεινό όγκο, εντόπισαν και είδαν από κοντά, τις δεξαμενές πυρασφάλειας του Δήμου και του ΑΣΔΑ, ενώ περπάτησαν και στα μονοπάτια προκειμένου να εξοικειωθούν στην ευρύτερη περιοχή.\nΣτην αυτοψία συμμετείχαν ο επικεφαλής των Εθελοντών Πολιτικής Προστασίας της Μ.Κ.Ο. ΚΙ.ΠΟ.Δ.Α. κ. Παναγιώτης Μαργαρώνης, ο Πρόεδρος της Λέσχης «4Χ4» Περιστερίου κ. Αθανάσιος Λασκούδης μαζί με το μέλος της λέσχης Ευάγγελο Γάσπαρη, ο Πρόεδρος της Ε.Ο.Π.Π. κ. Αθηνόδωρος Χατζηπαναγιώτου και ο εκπρόσωπος της Ε.ΔΑΣ.Α κ. Γεώργιος Νικολακάκης.\nΠροηγούμενο άρθροΔημοτικό Συμβούλιο Μεταμόρφωσης\nΕπόμενο άρθροΑνακοίνωση της δημοτικής πατάταξης Αμαρουσίου “Κόντρα στον Καιρό”


Sociocracy constitutes a dynamic contemporary proposal/experience for collective decision-making, a contemporary structure for hamonious co-existence aiming at continuous progress, empowerment and production of positive work/social change, individually & collectively.\ndecisions are made by consent\nand feedback is constantly present in the process, moving everything forward.\nOur organisation introduces sociocracy to groups of children and adults as one path of peaceful, effective communication, co-existence & decision-making which honours the circle in its process and philosophy, respects the individual, provides on-going context/stimuli to create/co-create and advance.\nκοινωνιοκρατία & αεικαλλιέργεια: μια αδιόρατα δοκιμασμένη σχέση\n«Η κοινωνιοκρατία είναι η αεικαλλιέργεια για τους ανθρώπους.» Erin Young\nΗ αεικαλλιέργεια, γνωστή ως περμακουλτούρα (permaculture), αποτελεί σύστημα θεώρησης, μελέτης και συνύπαρξης των συστημάτων της ζωής, καθώς και αντίστοιχου σχεδιασμού (whole systems design), είτε πρόκειται για φυσικό, άγριο οικοσύστημα, για οργανωμένο αγρόκτημα, για μια αστική γειτονιά, ένα σχολείο, μια κοινότητα, ένα χωριό, μια πόλη, μια χώρα, μια περιφέρεια, ένα οδικό δίκτυο, μια εκπαιδευτική δομή, ένα σύστημα υγείας κ.λπ..\nΗ κοινωνιοκρατία (sociocracy) είναι ένα σύστημα δυναμικής διακυβέρνησης, συμμετοχικών αποφάσεων, ένα ολιστικό σύστημα σχεδιασμού λήψης αποφάσεων και παραγωγής έργου όπου κάθε φωνή μετράει. Η δομή και οργάνωσή της βασίζεται στους κύκλους ανθρώπων, κύκλους αποφάσεων, κύκλους έργου/πεδίου κυριότητας, στους διπλούς συνδέσμους με τους οποίους μέλη γονεϊκών κύκλων δρουν και συμμετέχουν σε υπο-κύκλους, στην συναίνεση μέσα από τη διαδικασία της οποίας κάθε μέλος μπορεί να εκφράζει την ένστασή του όποτε πιστεύει ότι με κάποια πρόταση δεν δύναται να πραγματοποιήσει το έργο του ως μέλους στον συγκεκριμένο κύκλο ή/και ότι παρεμποδίζεται το έργο και ο σκοπός του κύκλου. Η ανατροφοδότηση/αναστοχασμός, η καθαρότητα κάθε διατύπωσης (i.e. περιεχομένου πρότασης, διάρκειας/θητείας πρότασης/μέλους κύκλου, στόχου συνάντησης/κύκλου κ.λπ.), ο σαφής προσδιορισμός ρόλων στην κάθε συνάντηση του κύκλου (i.e. διευκολυντής, γραμματέας, εκπρόσωπος κ.λπ.) και η επιδιωκόμενη διαφάνεια στην κυκλοφορία της πληροφορίας, στις σχέσεις & δυναμικές και στην έκφραση συναισθημάτων και αναγκών ατόμου και ομάδας αποτελούν χαρακτηριστικές ποιότητες στην κοινωνιοκρατική εμπειρία και πρακτική.\nΜέσα από το βίωμα και τη μελέτη της κοινωνιοκρατίας διαπιστώνεται ότι υπάρχουν παραλληλίες και πολλοί κοινοί τόποι στη σύλληψη και εφαρμογή της κοινωνιοκρατίας αναφορικά με την αεικαλλιέργεια. Έχει πολύ ενδιαφέρον επίσης ότι αναδύθηκαν οι δυο τους ιστορικά μαζί, μέσα στη δεκαετία του ’70, σε μια εποχή με το τέλος του πολέμου στο Βιετνάμ, όταν άρχισε η έντονη άνθιση κινημάτων για την προστασία του περιβάλλοντος, όπως επίσης η ανάληψη νευραλγικών πολιτικών θέσεων από το θηλυκό στοιχείο και η επίρρωση κοινωνικών κινημάτων όπως είχαν ξεκινήσει την προηγούμενη δεκαετία (π.χ. σεξουαλικής απελευθέρωσης). Μέσα σε αυτόν τον πλούτο μετασχηματισμών και ζυμώσεων ο Bill Mollison και ο Gerard Endenburg εργάστηκαν, ερεύνησαν, πειραματίστηκαν συστηματικά με συμμετοχικές προσεγγίσεις στο σχεδιασμό φυσικών και κοινωνικών περιβαλλόντων/συστημάτων. Ο Mollison, Αυστραλός ερευνητής, συγγραφέας, βιολόγος και εκπαιδευτικός εισήγαγε τον όρο ‘περμακουλτούρα’, αεικαλλιέργεια σε απευθείας μετάφραση στην ελληνική. Ο Endenburg, Ολλανδός ηλεκτρολόγος μηχανικός και επιχειρηματίας, επηρεασμένος επίσης από τον Kees Boeke, πρότεινε την κοινωνιοκρατία (sociocracy) ως μια συμμετοχική μεθοδολογία για ομάδες, οργανισμούς, συναντήσεις ανθρώπων, δράσεις για τη συμμετοχική λήψη αποφάσεων και την υλοποίηση του έργου τους πέρα από ιεραρχικές δομές.\nΜελετώντας και βιώνοντας τις αρχές και εκφάνσεις της αεικαλλιέργειας μαζί με αυτές της κοινωνιοκρατίας καταθέτουμε μερικές σκέψεις για τους κοινούς τόπους ανάμεσα στα δύο αυτά συστήματα. Εκκινούμε από τις 12 αρχές της αεικαλλιέργειας και πάνω σε αυτές ξετυλίγουμε συνειρμούς και διαπιστώσεις που αναδεικνύουν αόρατες και ορατές συνδέσεις των δύο.\nπαρατηρώ & διαδρώ, αλληλεπιδρώ\nΗ διαδικασία των κοινωνιοκρατικών συναντήσεων προσκαλεί σε διαρκή παρατήρηση του εαυτού μας, των συναισθημάτων, αναγκών μας, οραμάτων μας, στόχων μας, καθώς και αυτών της ομάδας. Σε όλη τη διάρκεια μιας συνάντησης αλλά και της συμμετοχής μας σε έναν κύκλο, ενός κοινωνιοκρατικού οργανισμού, μιας ομάδας που έχει κατασταλάξει να συναντιέται κοινωνιοκρατικά για την υλοποίηση του έργου της και την χάραξη της πολιτικής της, καλούμαστε διαρκώς σε συντονισμό με την αυθεντικότητα και την αλήθεια μας, παρατηρώντας τον εαυτό μας, την ομάδα τις διαδράσεις μεταξύ των ανθρώπων, τον βαθμό και πορεία της υλοποίησης αποφάσεων και ό,τι συμβαίνει εκτός των συναντήσεων. Η κοινωνιοκρατία είναι η δομή που ανοίγει το πεδίο σε όλους να συμβάλλουν, εκφραστούν, δράσουν και διαδράσουν ανεξάρτητα από τη ‘δύναμη’ και εύρος της φωνής τους. Ο διαρκής αναστοχασμός και ανατροφοδότηση προσκαλεί σε παρατήρηση επίσης, και αντίστροφα. Αυτή η πρό(σ)κληση ωθεί το κοινωνιοκρατικό σώμα σε παρατήρηση-στοχασμό/αναστοχασμό, δράση, τυχόν αναπροσαρμογή, εκ νέου δράση, με αποτέλεσμα τη διαρκή ανανέωση των αποφάσεων και των πολιτικών, υπηρετώντας τη ζωντάνια και αδιάκοπη δόνηση του κοινωνιοκρατικού σώματος-ομάδας\nσυλλέγω & αποθηκεύω ενέργεια\nΜια κοινωνιοκρατική δομή μεριμνά για την όσο το δυνατό καλύτερη αξιοποίηση της διάρκειας μιας συνάντησης ανθρώπων. Γι’ αυτό και θέτει με σαφήνεια και καθαρότητα την ατζέντα, τη διάρκεια κάθε θέματος προς συζήτηση και το στόχο. Επιδιώκει να μην εξαντληθούν οι συμμετέχοντες στα διαδικαστικά αντί για την ουσία της συνάντησης, ώστε να αποφευχθεί η απώλεια ενέργειας λόγω έγερσης αρνητικών συναισθημάτων, σύγχυσης και καθυστερήσεων. Δίνει έμφαση στο να ακούγονται όλες οι φωνές, ώστε να μην εξαντλείται μόνο μία ή λίγες αναλαμβάνοντας όλο το βάρος/ευθύνη. Γίνεται κατανομή εργασιών. Τίθεται χρονικό πλαίσιο θητείας και δράσης/υλοποίησης της εκάστοτε απόφασης, ώστε να υπάρχει ευκαιρία για αναθεώρηση αν κάτι υπήρξε πολύ φιλόδοξο αρχικά ή διαπιστώνεται ότι δεν λειτουργεί εντέλει. Επίσης αν κάποια από τα θέματα της ατζέντας ή όσα προκύπτουν ως επείγοντα δε συζητηθούν μπαίνουν στην αποθήκη (εφεδρεία) των θεμάτων προς συζήτηση για την επόμενη συνάντηση όπως θα ορισθεί από τον κοινωνιοκρατικό κύκλο. Βοηθητικοί κύκλοι μπορούν επίσης να υποστηρίξουν για συγκεκριμένο χρόνο το έργο της ομάδας όταν προκύπτει όγκος εργασίας, πίεση χρόνου ή/και συγκεκριμένη ανάγκη για έρευνα και τεχνογνωσία. Ό,τι διαδραματίζεται σε κάθε συνάντηση καταγράφεται σε πρακτικά από ορισμένο από τον κύκλο άνθρωπο, διαθέσιμα σε όλους τους συμμετέχοντες, ώστε όλη η ενέργεια των μελών να διατίθεται στη διάδραση και τη συμμετοχή στους στόχους της συνάντησης. Επίσης, με το πέρας της συνάντησης έχει διασφαλισθεί η διαθεσιμότητα της πληροφορίας στους συμμετέχοντες, ώστε να αποφευχθεί σπατάλη ενέργειας στο να ανασύρουμε από τη μνήμη ό,τι έχει διαδραματισθεί στη συνάντηση του κύκλου.\nΚάθε κοινωνιοκρατική συνάντηση στοχεύει στο να φθάσει τους στόχους που έχουν τεθεί εξαρχής στην ατζέντα, στόχοι οι οποίοι λαμβάνουν τη συναίνεση της ομάδας, χωρίς ένσταση, έχοντας παρουσιασθεί όσο το δυνατό πιο γλαφυρά στον κύκλο. Ο κύκλος τρέφεται από την εσοδειά του, διατηρείται ζωντανός, αποκτά ουσία ύπαρξης, όποια κι αν είναι αυτή, εφαλτήριο, κίνητρο για τη συνέχεια της παραγωγής-εργασίας του, όταν διασφαλίζεται η σαφήνεια, η συμμετοχικότητα και η ίση αντιμετώπιση.\nΗ εσοδειά μιας κοινωνιοκρατικής συνάντησης μπορεί να είναι – πέρα ή/και εκτός από άλλα θέματα της ημερήσιας διάταξης της συνάντησης - η βαθύτερη σύνδεση των συμμετεχόντων στον κύκλο, η ανάπτυξη περισσότερης εγγύτητας μεταξύ τους, κατανόησης και εμπιστοσύνης και η καλλιέργεια καλύτερης ροής κατά τη διάδραση. Το στοιχείο αυτό όταν επιτευχθεί μπορεί να εκφραστεί ρητά στην ομάδα ως επιτευχθέν και ‘γιορτάζεται’ στη συνάντηση, τιμώντας επίσης άλλες αρχές της αεικαλλιέργειας όπως αυτήν για το όριο και περιθώριο, όπως θα αναπτυχθεί στη συνέχεια, καθώς και τη σχετική με την ανατροφοδότηση και τον αυτο-καθορισμό της κοινωνιοκρατικής δομής.\n(Γρήγοροι) κύκλοι ανατροφοδότησης υποστηρίζουν/ωθούν το έργο του κύκλου προς την επίτευξη ‘εσοδειάς’ που καλύπτει τις ανάγκες του κύκλου και των μελών του.\nεφαρμόζω αυτο-ρύθμιση & δέχομαι αναστοχασμό, ανατροφοδότηση\nΗ ανατροφοδότηση είναι παρούσα σε κάθε κοινωνιοκρατική ενέργεια είτε πρόκειται για συνάντηση, για λήψη απόφασης, για θετικό μετασχηματισμό περιστατικού κρίσης, για επικοινωνία με άλλους κύκλους, για επικοινωνία με δομές έξω από τον κύκλο ή/και έξω από τον κοινωνιοκρατικό οργανισμό. Μέσα από την ανατροφοδότηση διατηρείται η όσο το δυνατό μεγαλύτερη σύνδεση του κύκλου με τις ανάγκες των μελών του, του στόχου του, της θεματικής του, του ρόλου του μέσα σε ένα σώμα, όποιο κι αν είναι αυτό. Διασφαλίζεται επίσης η αυτοβελτίωσή του μέσα από έναν τέτοιο αυτοκαθορισμό, καθώς και η επικαιρότητα της ύπαρξής του συμπλέοντας με κάθε τι νέο που αναδύεται (ένσταση, πρόταση, αλλαγή συνθηκών εντός/εκτός του κύκλου, αλλαγή στο πολιτικό/κοινωνικό πλαίσιο, στην τοπική κοινωνία που εδρεύει ο κύκλος, ειδικά αν πρόκειται για κύκλο φυσικής αντί για διαδικτυακής παρουσίας ανθρώπων).\nΜια κοινωνιοκρατική δομή, μεγάλη ή μικρή, τοπική ή διατοπική, φυσικής παρουσίας ή διαδικτυακής, πάλλεται, ζυμώνεται, ακτινοβολεί και δημιουργεί με τον αυτοκαθορισμό της, σε παράλληλο δρόμο και τιμώντας ό,τι ακριβώς συμβαίνει σε ένα υγιές φυσικό ανθρώπινο σώμα που αυτοϊάται, σε ένα οικοσύστημα που βρίσκει τις ισορροπίες του, σε μια κοινωνική δομή, όντας σε θέση να παρατηρεί ό,τι συμβαίνει εντός και εκτός, να αφουγκράζεται, δρα, αναπροσαρμόζεται και προοδεύει, χωρίς τον κίνδυνο έξωθεν επιβολής μιας δράσης, απόφασης, συμπεριφοράς που δεν συνάδει με το στόχο της και την ταυτότητά της.\nαξιοποιώ & (εκ)τιμώ ανανεώσιμες πηγές και υπηρεσίες\nΗ κοινωνιοκρατική εμπειρία από τη γέννησή της ως ιδέα μέχρι την εφαρμογή της στην πράξη, ανταποκρινόμενη στον αυτοκαθορισμό της, διασφαλίζει επάρκεια στην ενέργεια που προϋποθέτει η υλοποίηση μιας τέτοιας εμπειρίας (συνάντησης, δομής, οργανισμού) μέσα από πηγές και υπηρεσίες που ανανεώνονται. Έτσι για παράδειγμα οι άνθρωποι που αναλαμβάνουν ένα συγκεκριμένο ρόλο στον κοινωνιοκρατικό κύκλο έχουν συγκεκριμένη διάρκεια στη θητεία τους, προκειμένου να αποτραπεί κόπωση, ελλειμματικότητα στη λειτουργία, εξάντληση του ανθρώπινου δυναμικού. Οι υπηρεσίες και τα πρόσωπα ανανεώνονται, έχοντας όλοι προσφερόμενο πεδίο να συμβάλλουν και αλληλεπιδράσουν. Η ανατροφοδότηση και η πρόσκληση στα μέλη για αυθεντικότητα στην έκφραση και συμμετοχή τους υποστηρίζει την σοφή αξιοποίηση των πόρων μιας κοινωνιοκρατικής εμπειρίας (δύναμης, αντοχής, καλών ιδεών, νέων ιδεών, σοφών αποφάσεων, ομαλής ροής κ.λπ.) και στρώνει το δρόμο για την ανανέωσή τους. Η χρήση επίσης αρχείων ανοικτών προς τα μέλη για διαφανή ενημέρωση και πρόσβαση όλων (π.χ. πρακτικά συνάντησης), τυχόν επεξεργασία και εμπλουτισμός (π.χ. προτάσεις δράσης με αφετηρία ένα θέμα) υπηρετούν τον αυτοκαθορισμό της κοινωνιοκρατικής δομής και την ανανεωσιμότητά της, καθιστώντας τον εαυτό της ανθεκτικό (resilient), όπως συμβαίνει με τη σοφία των οικοσυστημάτων στη φύση. Τα πόστα, οι θέσεις επίσης που καταλαμβάνουν άνθρωποι δομούνται έτσι ώστε να υποστηρίξουν την ανανέωση του ανθρώπινου δυναμικού και των ‘αποθεμάτων ενέργειας’ του κύκλου. Ο διευκολυντής διευκολύνει, συντονίζει και δίνει ώθηση προς τους στόχους της συνάντησης, του κύκλου, ο επιτελεστικός επικεφαλής φροντίζει το γενικό καλό και αγκαλιάζει τις ποιότητες, το όραμα, την καθημερινότητα του κύκλου, ο εκπρόσωπος συνδέει, ανοίγει τον κύκλο σε άλλους κύκλους, ο γραμματέας αποτελεί σταθερό σημείο κάθε συνάντησης για την άνθιση, εξέλιξη του κύκλου, των στόχων του αλλά και για την γλαφυρότητα, την κατανόηση και την εφαρμογή των αποφάσεων. Συχνά η εργασία ενός κύκλου υποστηρίζεται από έναν βοηθητικό κύκλο για το χρονικό διάστημα που αποφασίζει ο κύκλος, ώστε να υποστηριχθεί το έργο του και να ανανεωθεί η θεώρησή του στα πράγματα.\nΌ,τι λέγεται, βιώνεται, πράττεται, γράφεται, σημειώνεται, αποφασίζεται σε μια κοινωνιοκρατική εμπειρία αποτελεί μάθημα και τραμπολίνο νέας δράσης, αφετηρία παρατήρησης, αναστοχασμού και αυτοβελτίωσης. Ό,τι δε λειτουργεί δεν πετιέται ως άχρηστο, παρά ανανεώνεται, τροποποιείται, ανακυκλώνεται/επαναχρησιμοποιείται, αποτελεί αφετηρία αναστοχασμού και χάραξης νέας πορείας, ή/και υποστηρικτικής πορείας, μέσα από πρόσκληση στην αφύπνιση της εφευρετικότητάς μας και διάθεση για συμπερίληψη ανθρώπων και (άλλων) πόρων. Ό,τι δεν υπηρετεί τους στόχους της ομάδας μπαίνει στην άκρη ως στοιχείο που μπορεί να αξιοποιηθεί, τροποποιηθεί, δώσει εκκίνηση σε κάτι νέο αργότερα, όταν η δόνησή του συμπλεύσει με τις τότε ανάγκες των ανθρώπων και του έργου της ομάδας. Θέματα της αρχικής ατζέντας που δεν συζητώνται από την ομάδα για συγκεκριμένους λόγους αποτελούν στοιχεία του backlog, της αποθήκης θεμάτων (και επομένως ποιοτήτων) για το άμεσο ή απώτερο μέλλον. Ό,τι συζητιέται, ζυμώνεται, ‘μαγειρεύεται’ έχει ήδη προχωρήσει στο επόμενο στάδιο της ύπαρξής του από το αρχικό. Όλα βρίσκονται σε μια εξελικτική πορεία μετασχηματισμού, τροποποιήσεων, αλλαγών, ζυμώσεων και βέβαια εορτασμού. Κάθε απόφαση της ομάδας γιορτάζεται και μάλιστα σε περιβάλλον καθαρό, χωρίς απορρίμματα, αφού δεν υφίσταται ‘σκουπίδι’.\nσχεδιάζω από το μοτίβο/μοντέλο/το γενικό πρότυπο προς τη λεπτομέρεια\nΗ κοινωνιοκρατική εμπειρία υπάρχει, αναπτύσσεται και ακτινοβολεί μέσα από τον κύκλο/τους κύκλους που αποτελούν τη γενική αγκαλιά, τη γενική θεώρηση των πραγμάτων. Με σταθερό σημείο αυτούς οι ομάδες χορεύουν, ενορχηστρώνουν τη μουσική τους, συναλλάσσονται ή όχι με άλλους κύκλους ή άλλες δομές, δημιουργούν, δίνοντας αξία και προσοχή σε κάθε κύτταρό τους, σε κάθε συμμετέχοντα, σε κάθε πόρο, σε κάθε ιδέα, καθώς και στην αυτοπαρατήρησή τους. Η σοφία του κύκλου συνιστά τον γενικό καμβά για τη δημιουργία γραμμών, σχημάτων, χρωμάτων, αποχρώσεων στην κάθε περίπτωση (i.e. συνάντηση, θέμα, απόφαση κ.ο.κ.) με διάθεση προσαρμογής σε επιμέρους στόχους και ανάγκες, όπως αναδύονται φυσικά από τον κύκλο. Το μοτίβο του κύκλου επιδιώκει σε κάθε κύτταρό του, μέλος του κύκλου, να εκφραστεί και διαδράσει. Αποτυπώνει την έκφραση συστημάτων στη φύση, στο πλανητικό στερέωμα, στο μικρόκοσμο στοιχείων και ροών μέσα στον ανθρώπινο οργανισμό, φυτών, ζώων, ορυκτών, Η φρακταλική δομή ενός κοινωνιοκρατικού οργανισμού επιτρέπει την εστίαση από το μεγάλο στο μικρό, με επαναφορά στο μεγάλο εκ νέου, μέσα από την επανασύνδεση με το όραμα, το στόχο, το έργο (όπως τυχόν ανανεώνεται, μετασχηματίζεται, εξελίσσεται στην πορεία του χρόνου) από την επικοινωνία μεταξύ των κύκλων, την επικοινωνία με το γενικό κύκλο και τον κύκλο των ‘μπροστάρηδων’ (i.e. trustees’ circle, management/general circle κ.λπ.) καθώς και τη χαρά της σύνδεσης των μελών. Επιτρέπει το σεβασμό στο μικρό, στη λεπτομέρεια, στην παρατήρηση με μικροσκόπιο ενός στοιχείου που δίνει το παρόν και το οποίο θα μπορούσε να περάσει αόρατο σε δομές όπου απουσιάζει η αυτοδιακυβέρνηση, ο αυτοκαθορισμός και το άκουσμα όλων των φωνών.\nΗ micro και macro εμπειρία μέσα από την κοινωνιοκρατική δομή και τα κανάλια επικοινωνίας (π.χ. διπλοί σύνδεσμοι/double linking) ανάμεσα στο μεγάλο και στο μικρό προσδίδουν στο όλο βίωμα σοφία, μεγαλοπρέπεια και αξιοπιστία.\nσυμπεριλαμβάνω παρά διαχωρίζω\n‘Κάθε φωνή μετρά!’ Ο κύκλος αγκαλιάζει, η κοινωνιοκρατία αγκαλιάζει μέσα από την πρόσκληση για συναίνεση, μέσα από την ευκαιρία που δίνεται σε όλους τους συμμετέχοντες να συμβάλλουν με την παρουσία, το έργο, την πρόταση, τη σκέψη, τον προβληματισμό, το συναίσθημά τους. Όλες οι παράμετροι που ανακύπτουν στη διάρκεια μιας κοινωνιοκρατικής συνάντησης λαμβάνονται υπόψη, συζητώνται και αποφασίζεται η μοίρα τους. Όταν η υλοποίηση μιας απόφασης ή τα καθήκοντα ενός κύκλου φαίνεται ότι γίνονται επαχθή, το πεδίο κυριότητάς του ιδιαίτερα ευρύ, για τη δυναμική και στόχο του, δεν σβήνονται ούτε πετιώνται στοιχεία του. Πραγματοποιούνται ευέλικτες κινήσεις όπως η κατάτμηση του ‘μεγάλου’ καθήκοντος σε μικρότερα και ο ορισμός χρονικού διαγράμματος προς υλοποίηση. Δημιουργείται ένας υπο-κύκλος που θα υποστηρίξει το έργο του γονεϊκού κύκλου για όσο διάστημα είναι αυτό απαραίτητο με γνώμονα την αποστολή του.\nΟι ενστάσεις δε φοβίζουν. Είναι καλοδεχούμενες στη διαδικασία για να δώσουν διαστάσεις που ίσως δεν έχουν δοθεί, για να προληφθεί τυχόν αρνητική κατάσταση, για να ενσωματωθούν καλύτερα τα μέλη του κύκλου που εκφράζουν την ένσταση στην ομάδα και στο έργο του κύκλου, για να διευρύνουμε τη μάθηση και θεώρησή μας, για να αυξήσουμε το επίπεδο κινήτρου και το βαθμό συμβολής των συμμετεχόντων. Τυχόν συγκρούσεις, αρνητικά συναισθήματα, αρνητική συμπεριφορά αγκαλιάζονται, συμπεριλαμβάνονται στο ‘παιχνίδι’, παρατηρούνται, αποτελούν πεδίο αναστοχασμού, αυτοβελτίωσης, ενσυναίσθησης, βαθύτερης σύνδεσης των μελών μιας ομάδας, αυτοαξιολόγησης και υγιών ορίων, χτίζοντας προς όλο και πιο σοφές και αποτελεσματικές συμπεριφορές.\nαξιοποιώ αργές & μικρές λύσεις\nΗ σύγχρονη εποχή πολλάκις εξωθεί τον άνθρωπο σε επιλογές, αποφάσεις και πολιτική προς ένα γρήγορο και εντυπωσιακό αποτέλεσμα. Όταν ένα πρόβλημα κάνει την εμφάνισή του, επιδιώκεται η οδός που οδηγεί σε γρήγορη, και, όχι σπάνια, εντυπωσιακή, λύση.\nΣτην κοινωνιοκρατία ακολουθείται η οδός τη φύσης, η οποία υπαγορεύει μια σταθερή πορεία με παρατήρηση, δοκιμή και αναστοχασμό, με ομαλό, σταθερό ρυθμό μέσα στις δυναμικές και διαδράσεις που αναπτύσσονται με τα υπόλοιπα στοιχεία του συστήματος.\nΓια κάθε θέμα προς συζήτηση, εξέταση ένστασης, πρόβλημα, προβληματισμό, καλεί τα μέλη σε συζήτηση προτάσεων για το επόμενο βήμα (i.e. «Πώς προχωρούμε τώρα;») ή/και λύσεων που έχουν διάρκεια, θητεία, ώστε να υπάρχει η ελευθερία και το περιθώριο να δοκιμαστεί κάτι άλλο στη συνέχεια, εφόσον το υπάρχον δεν ικανοποιεί την ομάδα και το σκοπό της. Υπάρχει επίσης η ευκαιρία να διακοπεί η εφαρμογή συγκεκριμένης απόφασης-λύσης που έχει ήδη προταθεί και συμφωνηθεί εφόσον επανέλθει σε συζήτηση και η ομάδα αποφασίσει συναινετικά άλλη οδό ή/και ενασχόληση με κάποια προτεραία λύση μετά συγκεκριμένο χρονικό διάστημα. Ο ορισμός της ‘θητείας’ σε διάφορες κοινωνιοκρατικές διαδικασίες (θητεία προσώπων σε ρόλους, εφαρμογή απόφασης/πολιτικής, μετασχηματισμός ένστασης κ.λπ.) βγάζει το άτομο και την ομάδα από την αιχμηρότητα και το βάρος στις πλάτες μας του γρήγορου και μεγάλου, από την πίεση της (δήθεν) ανάγκης για λύση δραστική και απόλυτα αποτελεσματική (ίσως και εντυπωσιακή), από το κυνήγι ανεμόμυλων συχνά, χωρίς αυτό να σημαίνει ότι η κοινωνιοκρατική εμπειρία δεν στοχεύει σε ‘δραστικές λύσεις’, όταν αποφασιστούν συναινετικά και ικανοποιούν την ομάδα κα το σκοπό της τη συγκεκριμένη στιγμή, οι οποίες μάλιστα μπορεί να είναι ριζικές και ιδιαίτερα εντυπωσιακές συγκεκριμένες φορές. Πρώτιστος στόχος κάθε κοινωνιοκρατικού κύκλου/οργανισμού/συνάντησης είναι η επίτευξη του έργου και κατ’ επέκταση των στόχων όπως αυτοί μεταφράζουν κατά καιρούς το πεδίο κυριότητας και την ταυτότητα της εκάστοτε δομής.\nΟ κύκλος βρίσκεται σε διαρκή δημιουργική διαδικασία, διάδραση και εξέλιξη. Προτείνει, συζητά, συναινεί, εφαρμόζει, αναστοχάζεται, τροποποιεί, εμπλουτίζει, βρισκόμενος σε μια διαρκή συνθετική Heidegger-ική πορεία ανέλιξης, προάγοντας τον εαυτό του σε σπείρα.\n«Είναι αρκετά ασφαλές και επαρκές για την ώρα;» Ας δοκιμασθεί και επανερχόμαστε με διάθεση βελτίωσης, φέροντας τη σοφία της εφαρμογής στην πράξη κατά τη νέα συνάντηση.\nΜια στροφή στον τρόπο θεώρησης του προβλήματος, όπως και στην αεικαλλιέργεια, μας υποστηρίζει σε ένα δρόμο που εκπέμπει δύναμη και σταθερότητα. Το πρόβλημα αποτελεί τη λύση. Μικρά και σταθερά βήματα προϋποθέτουν – και εντέλει εξασφαλίζουν ‘ενεργειακό απόθεμα’, τόλμη να επανέρθουμε στο θέμα, καθαρή ματιά και καλή θέληση, στοιχεία που καλλιεργούνται ή/και εδραιώνονται όλο και βαθύτερα στην κουλτούρα του κύκλου και των ανθρώπων του με την πορεία του χρόνου.\nΟι μικρές και αργές λύσεις συμπλέουν επίσης με διάφορα κινήματα ανά τον κόσμο και ευεργετικές πρακτικές που έχουν εκτιμήσει το μετασχηματιστικό προτέρημα του αργού, μικρού και σταθερού i.e. slow food (vs fast food), think local act global, dragon dreaming, spiritual activism, ενσυνειδητότητα (mindfulness) κ.λπ.\nαξιοποιώ & (εκ)τιμώ την διαφορετικότητα\nΟ πλούτος και η ομορφιά της φύσης και των υγιών οικοσυστημάτων του πλανήτη μας χρωστούν αυτή τη χάρη τους στη μεγάλη αγκαλιά και αποδοχή μιας πληθώρας υπάρξεων, σχέσεων, δυναμικών και στοιχείων που συναπαρτίζουν το Όλον. Εκτός από την αεικαλλιέργεια, στους δασόκηπους και στη φυσική καλλιέργεια όλα συνυπάρχουν, αλληλεπιδρούν, αποτελούν απαραίτητα κύτταρα για την ισορροπία του Όλου. Κάθε στοιχείο έχει νόημα, αξία και παρόν μέσα στην απαράμιλλη σοφία των σχέσεων που εκδηλώνονται στη Φύση. Προβλήματα γεννώνται όταν με ανθρώπινη παρέμβαση, εκτοπιστούν στοιχεία, αλλοιωθούν σχέσεις, εξαφανισθούν είδη, ξοδευθούν αλόγιστα φυσικές πηγές, ακολουθώντας τη λογική της κυριαρχίας, του γρήγορου, του ατομικιστικού, του κέρδους των λίγων.\nΗ κοινωνιοκρατία, ως αεικαλλιέργεια για ανθρώπους, πορεύεται όχι απλά με αποδοχή ή ανοχή αλλά με αγκαλιά στο διαφορετικό. Αγκαλιάζει κάθε φωνή οποιασδήποτε προέλευσης μέσα στο κύκλο, υποστηρίζει τη συζήτηση, την ένσταση, τη διαφωνία, στοιχεία δηλαδή που έχουν λησμονηθεί συχνά στην εποχή του γρήγορου, εύκολου και τρανταχτού. Η διαφωνία, η ένσταση στην πλειοψηφία των περιπτώσεων αποφεύγονται στο σύγχρονο κόσμο λόγω αμηχανίας, φόβου, αδυναμίας διαχείρισής τους, λειτουργίας του σύγχρονου ανθρώπου μέσα από αυτόματο πιλότο, αρνητικό εσωτερικό προγραμματισμό και επιταχυνόμενους ρυθμούς. Η έκφραση ένστασης στο γύρο συναίνεσης σε μια κοινωνιοκρατική συνάντηση αποτελεί μεγάλο δώρο στο έργο του κύκλου όσο κι αν αυτό φαντάζει, ειδικά στον αρχάριο διευκολυντή που καλείται να τη διαχειριστεί σοφά, απαιτητικό και (μεγάλη) πρόκληση. Η έκφραση ένστασης μπορεί να φέρει στην αντίληψη της ομάδας στοιχεία που δεν έχουν ληφθεί υπόψη μέχρι τότε, να σπρώξει στην επιφάνεια προβληματισμούς και διαστάσεις που δεν έχουν γίνει φανεροί αναφορικά με το θέμα της συνάντησης, την ψυχολογία των μελών και τη μεταξύ τους σχέση. Το διαφορετικό που έρχεται μέσα από τη διαφωνία προσκαλεί όλους σε εδραίωση της εμπιστοσύνης στον εαυτό και στην ομάδα, καθώς και σε ενίσχυση της εφευρετικότητας και ενσυναίσθησής μας, σε διεύρυνση της αντιληπτικότητάς μας, της γνώσης μας και των προτιμήσεών μας και κατ’ επέκταση της εσωτερικής μας σοφίας η οποία αναπόφευκτα εκδηλώνεται στη συνέχεια σε σοφή πράξη στην καθημερινή πρακτική.\nαξιοποιώ το όριο/την άκρη & (εκ)τιμώ το περιθώριο\nΣτο όριο, στο σύνορο υπάρχει μεγάλο ενδιαφέρον. Ας αναλογιστούμε τι συμβαίνει όταν σε κάποιο όριο της προσωπικής μας ζώνης άνεσης/ασφάλειας (comfort zone), ανταποκριθούμε στο κάλεσμα να το υπερβούμε και να μεγαλώσουμε τη ζώνη αυτή: Τότε συμβαίνει αυτή η ευχάριστη παραγωγή ορμονών, ένας μικρός/μεγάλος ενθουσιασμός, μια μικρή/μεγάλη έκρηξη νέων δρόμων/δυναμικών που αναβλύζουν σα σιντριβάνι, μια εγρήγορση μικρού παιδιού. Νέα γνώση, νέα εμπειρία, νέες συνδέσεις στους νευροδιαβιβαστές μας, νέοι συνειρμοί. Δημιουργούμε δηλαδή, χτίζουμε κάτι νέο, μαθαίνουμε, βιώνουμε, εξελισσόμαστε.\nΣτα σύνορα κρατών, πόλεων, γειτονιών διαδραματίζονται όχι μόνο έντονα αρνητικές αλλά και έντονα θετικές καταστάσεις ακόμη και όταν επιβάλλεται η συνθήκη της Παλαιάς Ιστορίας, αυτή του ανταγωνισμού, του πολέμου και της χωριστικότητας. Το ίδιο συμβαίνει με τα φυσικά οικοσυστήματα, με διαφορετικού χαρακτήρα περιοχές σε ένα κτήμα γης, με τις τάξεις σε ένα σχολικό περιβάλλον κ.ο.κ. Το σύν-ορο αποτελεί συν- στη ζωή, πεδίο για το μαζί, περιοχή συνύπαρξης. Αποτελεί την περιοχή ένωσης, επαφής των διαφορετικών στοιχείων/περιοχών (όχι διαχωρισμού τους).\nΗ κοινωνιοκρατική εμπειρία μέσα από την αγκαλιά στο διαφορετικό και τη στάση συμπερίληψης και σύνδεσης τιμά ό,τι συμβαίνει στο όριο και στο περιθώριο. Αξιοποιεί τους διπλούς συνδέσμους ανάμεσα σε γονεϊκούς κύκλους με τους κύκλους-τέκνα τους μέσα από τον ‘εκπρόσωπο’ και τον ‘επί κεφαλής’ κάθε κύκλου, αφουγκράζεται ό,τι συμβαίνει εκτός κύκλου/κύκλων, δίνει φωνή στο τολμηρό, ανατρεπτικό, παράταιρο και μαθαίνει από αυτό. Ενσωματώνει τις αντιρρήσεις και όλα τα συναισθήματα, όσο αυτό είναι εφικτό τη δεδομένη στιγμή, μετασχηματίζοντάς τα σε παραγωγικά, γόνιμα, υποστηρικτικά για το καλό του ατόμου και της ομάδας.\nδημιουργικά αξιοποιώ & απαντώ στην αλλαγή\nΣτην κοινωνιοκρατία λαμβάνονται αποφάσεις συναινετικά. Αυτό σημαίνει ότι ακολουθείται μια ημερήσια διάταξη θεμάτων/ατζέντα στην οποία δίνεται συναίνεση από κάθε μέλος της ομάδας, η μορφή και το περιεχόμενο της οποίας μπορεί να αλλάξει από την αρχικά προτεινόμενη από τον διευκολυντή της συνάντησης, αφού συναινέσει ο κύκλος. Ο διευκολυντής/συντονιστής προσκαλείται να ακούει τυχόν αλλαγές που προτείνει η ομάδα και να προβαίνει σε τροποποιήσεις που απαντούν στις ανάγκες των ατόμων και της ομάδας. Για κάθε προσαρμογή της ατζέντας και κάθε άλλου στοιχείου στη διάρκεια μιας συνάντησης ουσιαστικά αφουγκράζεται ό,τι υπάρχει και πίσω από τις λέξεις, φράσεις (between the lines, behind the words), που εκφράζει κάποιο μέλος του κύκλου. Ανταποκρινόμενος στο ρόλο του, να διευκολύνει δηλαδή την επίτευξη των στόχων του κύκλου και της συγκεκριμένης συνάντησης, προβαίνει, με όσο το δυνατό σοφή διαχείριση του χρόνου της συνάντησης, σε νέες προτάσεις, σε μικρές και σταθερές αλλαγές (cf. ενότητα «αργές & μικρές λύσεις» στο παρόν κείμενο). Για να το κάνει αυτό συντονίζεται με την ποιότητα της απάντησης, αντί της αντίδρασης, και καλείται να το κάνει αυτό σε κάθε σημείο διαφωνίας, ένστασης, τομής, ανάγκης για αλλαγή, δημιουργώντας νέα πρόταση για την ομάδα. Σε απάντηση, αντί για αντίδραση, στο νέο, στην αλλαγή καλούνται επίσης και όλα τα μέλη του κύκλου, προκειμένου να προχωρήσει η διαδικασία στον κύκλο. Υπάρχει άλλωστε και η ασφαλιστική δικλείδα του ορισμένου χρόνου εφαρμογής του ‘νέου’ που διασφαλίζει τη συγκεκριμένη/δοκιμαστική εφαρμογή μιας πρότασης, σε περίπτωση που κάποιο/α μέλος /η του κύκλου έχει/ουν αμφιβολίες και φόβους για αυτήν. Δοκιμάζουμε, ακούμε τι συμβαίνει με την εφαρμογή της και είτε ανανεώνουμε την εφαρμογή της είτε προχωρούμε σε αλλαγές. Λαμβάνουμε πρωτοβουλία, εκφράζουμε σκέψεις και συναισθήματα, επιτρέπουμε την έκφραση της αυθεντικότητάς μας, απομακρυνόμαστε από το να κάνουμε κάτι λόγω συνήθειας ή επειδή το γνωρίζουμε και μας είναι εύκολο και γνώριμο ή επειδή κάποιος μας έχει επιβάλλει (ότι χρειάζεται) να το κάνουμε.\nΗ απάντηση στα τεκταινόμενα αποτελεί σπουδαία άσκηση ενσυνειδητότητας και συντονισμού στο εδώ και τώρα, μακριά από σενάρια και αποθαρρυντικές ανησυχίες. Έτσι, ο κύκλος συντονίζεται στις ανάγκες του παρόντος, (εκπαιδεύεται στο να) αφουγκράζεται, γίνεται όλο και πιο σοφός, αποκτά ροή, καλλιεργεί ζεστές ανθρώπινες σχέσεις, προάγει τη σύνδεση, την δημιουργική αλληλεπίδραση και την αλληλοϋποστήριξη σε παράλληλο δρόμο με την επίτευξη του έργου του. Η ανάληψη πρωτοβουλίας ενδυναμώνει κάθε κύτταρο του κύκλου, χτίζει δυνατότερες σχέσεις με την ποιότητα της ευθύνης, αυξάνει την πίστη στον εαυτό, καλλιεργεί αποδοτικότερα μέλη αναφορικά με το έργο του κύκλου.\nΗ απάντηση στην αλλαγή και η δημιουργία του νέου, (εκ)τιμώντας το όριο και το περιθώριο, με μικρά και αργά βήματα, αγκαλιάζοντας το διαφορετικό, παρατηρώντας και σχεδιάζοντας από το μεγάλο στο μικρό, αφουγκραζόμενοι τη λεπτομέρεια και το Άλλο, μετασχηματίζοντας το (αρχικά φαινόμενο ως) απόρριμμα σε χρήσιμο, φροντίζοντας για το ολιστικό καλό (i.e. απόδοση, ισορροπία, σύνδεση, εμπιστοσύνη, αμοιβαιότητα) κάθε κυττάρου του κύκλου/οργανισμού/συνάντησης αλλά και του Όλου, με αυτοκαθορισμό και σταθερή στόχευση προς επίτευξη έργου μέσα από διαρκείς διαδράσεις, αναστοχασμό και διαφάνεια δεν μπορεί παρά να δίνει μικρές/μεγάλες γιορτές και ανοίγματα του πεδίου στο να έρθουν καρδιές, νόες και οράματα των μελών εγγύτερα. Τότε για άλλη μια φορά επιβεβαιώνεται η γνωστή έκφραση για το σύνολο των μερών. Είναι κάτι παραπάνω από το άθροισμα των μερών του. Το σύνολο των καρδιών γίνεται κάτι περισσότερο από το άθροισμα των καρδιών. Μετασχηματίζεται σε μια καρδιά, έναν ζωντανό οργανισμό, παλλόμενο και ακτινοβόλο με λόγο, συναίσθημα, αίσθημα και πράξη, όραμα και θετικότητα. Έναν ζωντανό οργανισμό εξελισσόμενο και σε ροή/κίνηση (επομένως ζωή) που συν-κινεί και εμπνέει, ανοικτό σε θετικές εισροές, διαφορετικές προσεγγίσεις και συνέργειες, έχοντας επίγνωση και εμπιστοσύνη στο ότι δεν αποτελεί την πανάκεια για τις ανθρώπινες συλλογικές δομές αλλά ένα στιβαρό, θετικό, δυναμικό, προοδευτικό, συνεκτικό και υγιές πεδίο έρευνας, πρακτικής, ειρηνικής δράσης, Σύνδεσης, προσωπικής εξέλιξης και θετικού κοινωνικού μετασχηματισμού στον σύγχρονο κόσμο, που εμπνέεται από τη σοφία της Φύσης και του Ανθρώπου ως μέρους της.\nTed Rau & Harris Kaloudis, A very brief introduction to sociocracy\nHenny Freitas, 30.04.2018, Permaculture & Sociocracy: Agri(Cultural) Design Systems


«Τελευταία λύση οι προσφυγές» - Onsports.gr\nOnsports Team\t20 Ιουνίου 2011, 13:41\n«Τελευταία λύση οι προσφυγές»\nΑισιόδοξος για το μέλλον της Νίκης Βόλου εμφανίστηκε ο Κώστας Βλαχοκυριάκος.\nΟ νεαρός ποδοσφαιριστής των Θεσσαλών με δηλώσεις του στο Οnsports τόνισε ότι τόσο ο ίδιος όσο και οι συμπαίκτες του περιμένουν τις επίσημες ανακοινώσεις της διοίκησης σχετικά με την φημολογούμενη πώληση της ΠΑΕ.\n«Περιμένουμε με αγωνία τις εξελίξεις. Δεν είμαστε σε θέση να κάνουμε κάτι άλλο. Όλοι οι ποδοσφαιριστές θέλουμε να βρεθεί μια λύση στα διοικητικά ώστε να δούμε τι θα γίνει και με εμάς».\nΠαράλληλα, ο πολυσύνθετος παίκτης της Νίκης, ξεκαθάρισε ότι έσχατη λύση αποτελεί η κατάθεση προσφυγών.\n«Είμαστε απλήρωτοι αρκετούς μήνες, το «κλίμα» είναι βαρύ, ωστόσο αισιοδοξούμε ότι όλα θα πάνε καλά. Δεν θέλουμε να προχωρήσουμε σε προσφυγές, ωστόσο αν δεν βγούμε από το αδιέξοδο θα προβούμε στις νόμιμες διαδικασίες για να διασφαλίσουμε τα δεδουλευμένα μας».


Evia Top: Υποβολή αιτήσεων για το πρόγραμμα της "πρώιμης συγκομιδής οινοστάφυλων"\nΥποβολή αιτήσεων για το πρόγραμμα της "πρώιμης συγκομιδής οινοστάφυλων"\nΑνακοινώνεται ότι υπεγράφει η αρ.1600/163029/22-6-20 Υπουργική Απόφαση (βρίσκεται στο στάδιο δημοσίευσης στην εφημερίδα της κυβερνήσεως) που αφορά το μέτρο της πρώιμης συγκομιδής οινοστάφυλων, ολική καταστροφή ή απομάκρυνση, για την περίοδο 2019-2020.\nΔικαιούχοι της στήριξης του προγράμματος είναι κάθε φυσικό ή νομικό πρόσωπο, που καλλιεργεί αμπελοτεμάχια, τα οποία είναι εγγεγραμμένα στο Αμπελουργικό Μητρώο με τις προβλεπόμενες ποικιλίες.\nΟι ενδιαφερόμενοι μπορούν να υποβάλλουν την σχετική αίτηση/υπεύθυνη δήλωση το αργότερο έως 30/6/2020, προσκομίζοντας όλα τα απαραίτητα δικαιολογητικά (αντίγραφο αμπελουργικού μητρώου, Αίτηση Ενιαίας Ενίσχυσης 2020, φωτοτυπία ταυτότητας, έγγραφο όπου θα αναγράφεται ο ΑΦΜ, φωτοτυπία 1ης σελίδας βιβλιαρίου τραπέζης) στην Δ/νση Αγροτικής Οικονομίας και Κτηνιατρικής, καθώς και στα κατά τόπους TAOK.


Σχάρα Πορτμπαγκάζ Peruzzo Verona Μαύρη 25mm – Bike & Run Expert\nΑρχική σελίδα / Αξεσουάρ / Σχάρα Πορτμπαγκάζ Peruzzo Verona Μαύρη 25mm\nΣχάρα Πορτμπαγκάζ Peruzzo Verona Μαύρη 25mm\nΣχάρα αυτοκινήτου μεταφοράς ποδηλάτων για πορτμπαγκάζ, κατάλληλη για την μεταφορά έως 3 ποδήλατα συνολικού βάρους 45 κιλών. Είναι κατασκευασμένη με σωλήνες πάχους 25mm σε μαύρη απόχρωση και περιλαμβάνει 6 ιμάντες για την στήριξη της στο αυτοκίνητο.\nΣχάρα Πορτμπαγκάζ Peruzzo Verona Μαύρη 25mm ποσότητα\nΚατηγορία: Αξεσουάρ Brand: PERUZZO\nΤα ποδήλατα στηρίζονται στον σκελετό και δένονται με έναν ελαστικό ιμάντα, Περιλαμβάνει ειδικά ελαστικά για να ακουμπά στο αυτοκίνητο καθώς και ειδική επένδυση στα άκρα του κάθε ιμάντα ώστε να μην υπάρχει κίνδυνος φθοράς του αυτοκινήτου. Εύκολη και γρήγορη τοποθέτηση χωρίς την χρήση εργαλείων. Διπλώνει ώστε να αποθηκεύεται εύκολα. Κατασκευάζεται στην Ιταλία και πληρεί αυστηρές προδιαγραφές ασφαλείας.\nΟπίσθιο Φως Bontrager Flare RT USB


Διάφορα λουλούδια - Αυτοκόλλητα πόρτας Μοτίβα\nΕάν κουραστήκατε να βλέπετε την πόρτα σας γεμάτη εξωτερικές φθορές, σας έχουμε την λύση, με το αυτοκόλλητο ‘Διάφορα λουλούδια’. Θα προστατεύει την επιφάνεια και ταυτόχρονα θα κάνει τον χώρο σας πιο ζεστό και φιλικό!\nΠουλιά στο δάσος